WINEMAKERS OF NORTH GREECE

Τα ΒορΟινά στην Αθήνα 2025
2025-02-03 12:00 - 20:00 (Europe/Athens) | Ωδείο Αθηνών
Δευτέρα 3 Φεβρουαρίου 2025 – Ωδείο Αθηνών
20 Χρόνια ΒΟΡΟΙΝΑ
Η πολυαναμενόμενη οινική εκδήλωση “ΒορΟινά”, με τα εξαιρετικά κρασιά και αποστάγματα των «Οινοποιών Βορείου Ελλάδος» επιστρέφει και πάλι στο ετήσιο ραντεβού της με το αθηναϊκό -και όχι μόνο- κοινό, τη Δευτέρα 3 Φεβρουαρίου 2025, συμπληρώνοντας 20 χρόνια από την πρώτη της διοργάνωση!

Η ετήσια έκθεση οινογνωσίας και οινογευσίας, που φέτος θα διεξαχθεί στο Ωδείο Αθηνών με ωράριο 12:00 έως 20:00, αποτελεί σημείο συνάντησης για τους λάτρεις του επώνυμου ελληνικού κρασιού, καταναλωτές και επαγγελματίες του κλάδου, από την εστίαση και το εμπόριο οίνου.
Στα τραπέζια των Οινοποιών θα παρουσιαστεί ο πλούτος του βορειοελλαδίτικου αμπελώνα, από τον Όλυμπο στην Ήπειρο και από εκεί, σε όλη τη Μακεδονία. Με την παραλαβή του ειδικού ποτηριού οινογευσίας από την είσοδο, οι επισκέπτες θα έχουν την ευκαιρία να δοκιμάσουν όλα τα στυλ κρασιών, λευκά, blanc de noir, orange, ροζέ και ερυθρά, ήρεμα και αφρώδη, ξηρά, ημίξηρα, ημίγλυκα και γλυκά, μονοποικιλιακά ή σε χαρμάνια, αλλά και εντυπωσιακά αμπελοοινικά αποστάγματα, ακόμη και μακρόχρονης παλαίωσης.
Και οι εκπλήξεις δεν σταματούν εδώ! Το κοινό θα έχει την ευκαιρία να δοκιμάσει πειραματικά κρασιά, φρέσκα του τρύγου 2024, παλιές σοδειές, διαφορετικά μεγέθη φιαλών και άλλες ξεχωριστές οινικές δημιουργίες.
Σύμφωνα με το στυλ των ΒορΟινών, τα τραπέζια των Οινοποιών ακολουθούν τις 8 διαδρομές του κρασιού στους “Δρόμους του Κρασιού της Βορείου Ελλάδος”, ώστε οι επισκέπτες να έχουν τη δυνατότητα να δοκιμάζουν και να αξιολογούν τις τοπικές ποικιλίες και τα οινικά στυλ από τα διαφορετικά terroirs του βορειοελλαδίτικου αμπελώνα:
Από τη Διαδρομή του Κρασιού των θεών του Ολύμπου

Κτήμα Κατσαρού – Κρανιά Ολύμπου
Οινοποιείο Kitrvs – Πύδνα Πιερίας

Από τη Διαδρομή της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Στεργίου – Μεταμόρφωση Καστοριάς
Κτήμα Πάντου – Υδρούσα Φλώρινας
Κτήμα Άλφα – Αμύνταιον Φλώρινας

Από τη Διαδρομή του Κρασιού Πέλλας-Γουμένισσας

Οινοποιείο 3 Γενιές – Πιπεριά, Αριδαία Πέλλας
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Νάουσας

Κτήμα Ταραλάς – Πατρίδα
Κτήμα Αργυράκη – Τρίλοφος
Μπουτάρη – Στενήμαχος
Klonas Boutique Winery – Παλιοκαλιάς
Ευστρατία Ταζογλίδου – Νάουσα
Κτήμα Διαμαντάκος – Μαντέμι
Κτήμα Φουντή – Νέα Στράντζα
Κτήμα Κυρ-Γιάννη – Γιαννακοχώρι
Αργατία – Ροδοχώρι
Οινοποιείο Τασιώνα – Ράμνιστα, Γιαννακοχωρίου
Βαένι Νάουσα – Επισκοπή

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Κτήμα Γεροβασιλείου – Επανομή

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Μετόχι Μυλοπόταμος – Ιερό Κελί Αγίου Ευσταθίου, Άγιον Όρος
Akrathos Newlands Winery, Μεγάλη Παναγία

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Estates Costa Lazaridi – Αδριανή Δράμας
Κτήμα Παυλίδη – Κοκκινόγεια Δράμας
Oenops Wines – Προσοτσάνη Δράμας
Το Κτήμα τ’ Αποστόλη – Άμπελοι Σερρών

Παράλληλο Πρόγραμμα*
Η έκθεση πλαισιώνεται από ένα πλούσιο και ιδιαίτερα ενδιαφέρον πρόγραμμα παράλληλων προτάσεων, στην αίθουσα «Νέα Σκηνή»:

12:00-14:00 Ημερίδα Οινολογίας «Νέες Προσεγγίσεις στην Ελληνική Οινοπαραγωγή»
14:30-15:30 Debate Οινοποιών «20 χρόνια ΒορΟινά, τα 20 μεγάλα debates του κρασιού»
16:00-17:00 Workshop “Unseal the Secrets: Τα μυστικά των πωμάτων”
18:00-20:00 Masterclass «Διεθνείς Ποικιλίες στη Βόρεια Ελλάδα: A Success Story»

Η είσοδος και η συμμετοχή στο παράλληλο πρόγραμμα είναι δωρεάν, με το γενικό εισιτήριο των ΒορΟινών (εξαίρεση το masterclass).
Αναλυτικές Πληροφορίες εδώ
Kόστος εισόδου
Το εισιτήριο για την είσοδο των επισκεπτών/τριών στα ΒορΟινά διατίθεται:

μέσω της πλατφόρμας Viva/More, με δυνατότητα για αγορά σε όλη τη διάρκεια της διοργάνωσής της, μέχρι και την ημέρα της εκδήλωσης (03/02/25) στις 19:30, στον σύνδεσμο: https://www.more.com/gr-el/tickets/happenings/voroina-stin-athina-2025/.

Η τιμή της προπώλησης του εισιτηρίου έως την έναρξη της εκδήλωσης είναι 12€, ενώ για φοιτητές 8€ (με την επίδειξη της φοιτητικής τους ταυτότητας).

στη γραμματεία, στην είσοδο της εκδήλωσης, στο Ωδείο Αθηνών, με ωράριο 11:30-19:30 και κόστος 15€, ενώ για φοιτητές 10€ (με την επίδειξη της φοιτητικής ταυτότητας).

Στην τιμή του εισιτηρίου συμπεριλαμβάνεται το ειδικό ποτήρι γευσιγνωσίας κρασιού – δώρο.
Η είσοδος είναι δωρεάν για επαγγελματίες από το χώρο της εστίασης και εμπόριο οίνου, καθώς και για δημοσιογράφους (με την ένδειξη της επαγγελματικής κάρτας), όπου θα λάβουν από τη γραμματεία το διακριτικό lanyard της ιδιότητας τους.
Τα “ΒορΟινά” διοργανώνονται από το γραφείο της ένωσης “Οινοποιοί Βορείου Ελλάδος”, για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε, εδώ στην ιστοσελίδα www.winemakersofnorthgreece.gr όπως και στις σελίδες winemakersofnorthgreece, στο facebook και στο instagram.

Debate οινοποιών «20 χρόνια ΒορΟινά, τα 20 μεγάλα debates του κρασιού»
2025-02-03 14:30 - 15:30 | Ωδείο Αθηνών
Ένας ζωντανός και διαδραστικός διάλογος ανάμεσα σε τέσσερις κορυφαίους εκπροσώπους της ελληνικής οινοποιίας!
Ο Κωνσταντίνος Αργυράκης, ο Άγγελος Ιατρίδης, ο Νίκος Καρατζάς και η Ελένη Σίντου, έρχονται να μοιραστούν το πάθος, τη γνώση και τις εμπειρίες τους από τον οινοπαραγωγή και θα συζητήσουν για τις προκλήσεις, τις καινοτομίες και τα οράματα που διαμορφώνουν την οινική σκηνή στην Ελλάδα σήμερα.

Στην καρδιά του διαλόγου θα βρίσκονται καίρια ζητήματα που αφορούν την αμπελουργία, την οινοποίηση, και τη θέση του ελληνικού κρασιού σε έναν διαρκώς μεταβαλλόμενο κόσμο, με την κλιματική αλλαγή και την τεχνητή νοημοσύνη να πρωτοστατούν. Οι συμμετέχοντες θα αγγίξουν θέματα που αφορούν την εξέλιξη του οινοτουρισμού στην Ελλάδα αλλά και τη διαρκή αναζήτηση για νέα στυλ κρασιών που απαντούν στις σύγχρονες τάσεις και ανησυχίες. Σε μια εποχή γεμάτη προκλήσεις αλλά και ευκαιρίες, αυτό το debate υπόσχεται να ανοίξει νέους ορίζοντες και να εμπνεύσει τους παρευρισκόμενους.
Η συζήτηση θα συντονιστεί από τον Κίμωνα Φραγκάκη, εκδότη του www.andro.gr, εμπνευστή των Artisans events και του φιλανθρωπικού αγώνα Ladies Run.
Πάρτε κι εσείς μέρος στο debate των οινοποιών αξιολογώντας τα θέματα που θα συζητηθούν, μοιραστείτε μαζί μας και τη δική σας πρόταση και λάβετε θέση σε μία συναρπαστική συζήτηση! Τη φόρμα αξιολόγησης των θεμάτων και όλες τις πληροφορίες για το debate θα τις βρείτε στον σύνδεσμο που ακολουθεί: https://forms.gle/tVNwHRhWxQUA6LT7A

Η εκδήλωση θα πραγματοποιηθεί στην Αίθουσα Νέα Σκηνή του Ωδείου Αθηνών, στις 14:30. Η είσοδος είναι ελεύθερη, με την επίδειξη του εισιτηρίου από τα ΒορΟινά.
Προπώληση Εισιτηρίων: https://www.more.com/gr-el/tickets/happenings/voroina-stin-athina-2025

Workshop “Unseal the Secrets: Τα μυστικά των πωμάτων”
2025-02-03 16:00 - 17:00 | Ωδείο Αθηνών
Ένα ξεχωριστό ταξίδι στον κόσμο των πωμάτων, όπου κάθε λεπτομέρεια έχει τη δική της σημασία!
Το workshop “Unseal the Secrets: Τα μυστικά των πωμάτων” αποτελεί μια μοναδική ευκαιρία να ανακαλύψετε πώς να αναγνωρίζετε τα διαφορετικά είδη πωμάτων – είτε πρόκειται για φυσικό φελλό, συνθετικό υλικό ή βιδωτό καπάκι – τα κριτήρια με τα οποία επιλέγονται για κάθε κρασί, καθώς και πώς μπορούν να επηρεάσουν τη γεύση, την παλαίωση και τη συνολική εμπειρία του κρασιού.

Με μια ξεχωριστή παρουσίαση, o γεωπόνος – οινολόγος Γιώργος Κοκκαλίδης θα μοιραστεί γνώσεις και πρακτικές συμβουλές, φωτίζοντας τα μυστικά που κάνουν το πώμα βασικό κομμάτι της οινικής δημιουργίας. Θα έχετε επίσης την ευκαιρία να εξετάσετε από κοντά διάφορα είδη πωμάτων, να κατανοήσετε τις ιδιαιτερότητές τους και να ανακαλύψετε πώς μπορούν να αναδείξουν ή να περιορίσουν τη δυναμική ενός κρασιού.
Η εκδήλωση θα πραγματοποιηθεί στην Αίθουσα Νέα Σκηνή του Ωδείου Αθηνών, στις 16:00. Η είσοδος είναι ελεύθερη, με την επίδειξη του εισιτηρίου από τα ΒορΟινά.

Masterclass «Διεθνείς Ποικιλίες στη Βόρεια Ελλάδα: A Success Story»
2025-02-03 18:00 - 20:00 | Ωδείο Αθηνών
Ανακαλύψτε ποιες διεθνείς ποικιλίες έχουν βρει το ιδανικό τους περιβάλλον στη Βόρεια Ελλάδα!

Οι “Οινοποιοί Βορείου Ελλάδος” και ο διακεκριμένος έλληνας sommelier Άρης Σκλαβενίτης, με τον τίτλο του “καλύτερου οινοχόου” τις χρονιές 2016, 2019 και 2023, προτείνουν για τη Δευτέρα 3 Φεβρουαρίου, στο παράλληλο πρόγραμμα της εκδήλωσης “ΒορΟινά στην Αθήνα”, το masterclass “Διεθνείς Ποικιλίες στη Βόρεια Ελλάδα: A Success Story”.

Το masterclass απευθύνεται στο ευρύ κοινό που ενδιαφέρεται να εμπλουτίσει τις γνώσεις του γύρω από την οινογνωσία και οινογευσία, με γνώμονα τις δημοφιλέστερες διεθνείς ποικιλίες: Chardonnay, Sauvignon Blanc, Cabernet Sauvignon, Cabernet Franc και Syrah, αλλά και τις λιγότερο διαδεδομένες στην Ελλάδα Riesling, Gewurztraminer, Semillon, Pinot Noir και Montepultsiano.
18 επιλεγμένοι οίνοι των “Οινοποιών Βορείου Ελλάδος”, από διεθνείς ποικιλίες που καλλιεργούνται στον βορειοελλαδίτικο αμπελώνα, θα αναλυθούν από τον πολυβραβευμένο έλληνα οινοχόο Άρη Σκλαβενίτη σε ένα εξαιρετικά ενδιαφέρον masterclass.
Η εκδήλωση θα πραγματοποιηθεί στην Αίθουσα Νέα Σκηνή του Ωδείου Αθηνών, στις 18:00.
Η είσοδος του εισιτηρίου είναι 20€ και απαιτείται κράτηση και προκαταβολή του ποσού για την επικύρωση της θέσης σας.
Προπώληση Εισιτηρίων για την εκδήλωση ΒορΟινά: https://www.more.com/gr-el/tickets/happenings/voroina-stin-athina-2025
Κρατήσεις Θέσεων εδώ

Ανοιχτές Πόρτες 2025
2025-05-17 11:00 - 2025-05-18 19:00 | Τα ΒορΟινά στην Αθήνα 2025
Ανοιχτες Πορτες 2025

Η ανοιξιάτικη γιορτή των οινοποιείων στους Δρόμους του Κρασιού της Βορείου Ελλάδος

17 & 18 Μαΐου οι Οινοποιοί Βορείου Ελλάδος γιορτάζουν τον νέο κύκλο ζωής της αμπέλου και προσκαλούν το κοινό στην ανοιξιάτικη οινοτουριστική εκδήλωση “Ανοιχτές Πόρτες”!!!
Οι «Ανοιχτές Πόρτες» πραγματοποιήθηκαν για πρώτη φορά τον Μάιο του 2004 στα οινοποιεία του οινοτουριστικού δικτύου «Δρόμοι του Κρασιού της Βορείου Ελλάδος», γεγονός που το κοινό αγκάλιασε με ενθουσιασμό ώστε να εξελιχθεί από το 2010 σε μία πανελλαδική οινική γιορτή με τη συμμετοχή όλων των ενώσεων οινοποιών της χώρας μας.
Το σαββατοκύριακο 17 και 18 Μαΐου τα επισκέψιμα οινοποιεία στο οινοτουριστικό δίκτυο «Δρόμοι του Κρασιού της Βορείου Ελλάδος» είναι ανοιχτά και δέχονται τους φίλους και τις φίλες του επώνυμου και ποιοτικού ελληνικού οίνου, για ξεναγήσεις, γευστικές δοκιμές, παράλληλο πρόγραμμα με διάφορες προτάσεις και εκδηλώσεις, διαγωνισμό φωτογραφίας, κλήρωση κρασιών-δώρων και πολλά ακόμη!
Χαράξτε τη δική σας οινική πορεία ανάμεσα στις 8 διαφορετικές διαδρομές των “Δρόμων του Κρασιού της Βορείου Ελλάδος” από την Κρανιά Ολύμπου, στη Ζίτσα στα Ιωάννινα και από εκεί σε όλη τη Μακεδονία, έως την Αδριανή στη Δράμα και τη Φωλιά Καβάλας.
32 από τα σημαντικότερα οινοποιεία της Ελλάδας σας περιμένουν για μία ακόμη μοναδική και αξέχαστη οινοτουριστική εμπειρία.
Πιο συγκεκριμένα, το σαββατοκύριακο 17 & 18 Μαΐου, στις 8 οινικές διαδρομές των «Δρόμων του Κρασιού της Βορείου Ελλάδος», θα έχουν ΑΝΟΙΧΤΕΣ ΠΟΡΤΕΣ τα οινοποιεία:

Στη Διαδρομή του Κρασιού του Ολύμπου

Κτήμα Κατσαρού στην Κρανιά Ολύμπου
* Ωράριο Λειτουργίας 12:00-17:00

Στη Διαδρομή του Κρασιού της Ηπείρου

Zoinos Winery στη Ζίτσα
* Ωράριο Λειτουργίας 12:00-17:00
Κατώγι Αβέρωφ στο Μέτσοβο
*Ωράριο Λειτουργίας 10:00-16:00

Στη Διαδρομή του Κρασιού των Λιμνών

Αμπελώνας Καμκούτη στο Βελβεντό Κοζάνης
Κτήμα Βογιατζή στο Βελβεντό Κοζάνης
Κτήμα Στεργίου στη Μεταμόρφωση Καστοριάς
Κτήμα Άλφα στο Αμύνταιον
Κτήμα Κυρ-Γιάννη στον Άγιο Παντελεήμονα Αμυνταίου

Στη Διαδρομή του Κρασιού Πέλλας-Γουμένισσας

Κτήμα Ζην Ηδέως στους Νερόμυλους Αλμωπίας, Πέλλα
* Ωράριο Λειτουργίας 11:00-18:00
3 Γενιές – Οικογένεια Θωμαΐδη στην Πιπεριά Αριδαίας, Πέλλα
Μικρό Κτήμα Τίτου στη θέση Δύο Ποτάμια στην Παιονία, Γουμένισσα

Στη Διαδρομή του Κρασιού της Νάουσας

Βαένι Νάουσα στην Επισκοπή
* Ωράριο Λειτουργίας 11:00-17:00
Οινοποιείο Τασιώνα στη Ράμνιστα Γιαννακοχωρίου
Αργατία στο Ροδοχώρι
* Ωράριο Λειτουργίας 11:00-17:00
Κτήμα Κυρ-Γιάννη στο Γιαννακοχώρι
Κτήμα Φουντή στη Νέα Στράντζα (Ανοιχτά μόνο 18/5)
Boutari στη Στενήμαχο
* Ωράριο Λειτουργίας 11:00-17:00
Klonas Boutique Winery στον Παλιοκαλιά

Στη Διαδρομή του Κρασιού της Θεσσαλονίκης

Οινοποιείο Κεχρής στο Καλοχώρι
Κτήμα Φλόριαν στον Τρίλοφο
Κτήμα Γεροβασιλείου στην Επανομή
* Ωράριο Λειτουργίας 11:00-18:00

Στη Διαδρομή του Κρασιού της Χαλκιδικής

Κτήμα Πόρτο Καρράς στη Σιθωνία
Akrathos Newlands Winery στη Μεγάλη Παναγία
Κτήμα Λειβαδιώτη στη Μαραθούσα (Ανοιχτά μόνο 17/5)

Στη Διαδρομή του Κρασιού του Διονύσου

Κτήμα Βιβλία Χώρα στο Κοκκινοχώρι Καβάλας
Αμπελόεις στη Φωλιά Ν. Περάμου Καβάλας
Κτήμα Τέχνη Οίνου στο Μικροχώρι Δράμας
Nico Lazaridi στην Αγορά Δράμας
*Ωράριο Λειτουργίας 11:00-18:00
Estates Costa Lazaridi στην Αδριανή Δράμας
Κτήμα Παυλίδη στα Κοκκινόγεια Δράμας
Oenops Wines στην Προσοτσάνη Δράμας
* Ωράριο Λειτουργίας 11:00-18:00
Το Κτήμα τ’ Αποστόλη στην Άμπελοι Σερρών

Το γενικό προτεινόμενο ωράριο στα οινοποιεία είναι 11:00-19:00, εκτός από εξαιρέσεις που αναφέρονται ξεχωριστά.
Περισσότερες πληροφορίες σχετικά με τα συμμετέχοντα οινοποιεία των 8 Δρόμων του Κρασιού της Βορείου Ελλάδος, μπορείτε να βρείτε στον επισυναπτόμενο χάρτη.
Η είσοδος είναι δωρεάν!
Κοινές δράσεις στα οινοποιεία των «Δρόμων του Κρασιού της Βορείου Ελλάδος»:

διαγωνισμός φωτογραφίας με τίτλο «Η τέχνη της οινοποίησης» και έπαθλο από 3 φιάλες κρασί στους 5 πρώτους νικητές/νικήτριες, από φωτογραφίες που θα αναρτήσουν στις σελίδες τους στο facebook ή/και στο Instagram, για το συγκεκριμένο σαββατοκύριακο, στα οινοποιεία των «Δρόμων του Κρασιού της Βορείου Ελλάδος». Για περισσότερες πληροφορίες πάτησε εδώ.
κλήρωση δώρων-κρασιών «32 οινοποιεία, 32 τυχεροί»! Το κοινό που θα επισκεφθεί τα οινοποιεία των Δρόμων του Κρασιού της Βορείου Ελλάδος θα έχει τη δυνατότητα να συμμετέχει σε κλήρωση δώρων 32 φιαλών κρασιού, με τη συμπλήρωση ειδικού δελτίου συμμετοχής που θα βρει στα οινοποιεία (από 1 φιάλη για 32 τυχερούς/τυχερές)! Για περισσότερες πληροφορίες πάτησε εδώ.

Αναλυτικά το πρόγραμμα με τις παράλληλες εκδηλώσεις των οινοποιείων στη Βόρεια Ελλάδα εδώ.
Δείτε επίσης το ηλεκτρονικό έντυπο με όλες τις πληροφορίες για τις Ανοιχτές Πόρτες 2025 συνοπτικά.
Για περισσότερες πληροφορίες, τις εκδηλώσεις και τις προτάσεις των οινοποιείων, τις οδηγίες για το διαγωνισμό φωτογραφίας, την κλήρωση δώρων και πολλά ακόμη, παρακαλούμε να επισκεφθείτε τους λογαριασμούς κοινωνικής μας δικτύωσης, winemakersofnorthgreece στο Facebook και Instagram, όπου ανανεώνονται συνεχώς.

Κλήρωση Δώρων - 32 Οινοποιεία 32 Τυχεροί
2025-05-17 11:00 - 2025-05-18 19:00 | Τα ΒορΟινά στην Αθήνα 2025
🍷 32 Οινοποιεία – 32 Τυχεροί! 🍷

Όπως κάθε χρόνο, έτσι και φέτος, στις Ανοιχτές Πόρτες 2025, κάθε επίσκεψή σας σε ένα οινοποιείο των Δρόμων του Κρασιού της Βορείου Ελλάδος μπορεί να σας χαρίσει… μια φιάλη επιλεγμένης ετικέτας κρασιού!
32 οινοποιεία συμμετέχουν και προσφέρουν από μία φιάλη, την οποία θα κερδίσουν 32 τυχεροί επισκέπτες, μέσα από μια μεγάλη κλήρωση.
Πώς θα συμμετάσχετε;
Κατά την επίσκεψή σας, σκανάρετε το QR Code που θα βρείτε στο οινοποιείο και συμπληρώστε τη φόρμα συμμετοχής. Αυτόματα θα μπείτε στην κλήρωση για να κερδίσετε τη φιάλη του οινοποιείου που επισκεφθήκατε.
🍇 1 οινοποιείο = 1 φιάλη = 1 τυχερός/ή
Όσο περισσότερα οινοποιεία επισκέπτεστε, τόσο αυξάνετε τις πιθανότητες να είστε εσείς ένας από τους τυχερούς!
Η κλήρωση διοργανώνεται από την Ένωση Οινοποιών Βορείου Ελλάδος (ΕΝΟΑΒΕ), στο πλαίσιο της οινοτουριστικής εκδήλωσης Ανοιχτές Πόρτες 2025.
Για περισσότερες πληροφορίες σχετικά με τα συμμετέχοντα οινοποιεία και τις παράλληλες εκδηλώσεις, επισκεφθείτε τις σελίδες μας στο Facebook & Instagram: @winemakersofnorthgreece
Καλή επιτυχία !🥂

Διαγωνισμός Φωτογραφίας "Η τέχνη της Οινοποίησης"
2025-05-17 11:00 - 2025-05-18 23:30 | Τα ΒορΟινά στην Αθήνα 2025
Θεματικός διαγωνισμός φωτογραφίας «Η τέχνη της οινοποίησης»

Όπως κάθε χρονιά έτσι και φέτος, σας προσκαλούμε να επισκεφθείτε τα οινοποιεία των Δρόμων του Κρασιού της Βορείου Ελλάδος το σαββατοκύριακο 17 & 18 Μαΐου και να λάβετε μέρος στον θεματικό διαγωνισμό φωτογραφίας «Η τέχνη της οινοποίησης», ο οποίος διοργανώνεται στο πλαίσιο της ανοιξιάτικης εκδήλωσης ¨Ανοιχτές Πόρτες 2025¨.
«Μέσα από τον φακό σου, ανάδειξε τις όμορφες στιγμές που συνθέτουν τη δημιουργία του κρασιού. Η οινοποίηση είναι τέχνη…Εσύ θα την κάνεις εικόνα;»
Καλή επιτυχία!
Για να συμμετέχετε στον διαγωνισμό, ακολουθείστε τους παρακάτω όρους:

Περιεχόμενο φωτογραφιών/συμμετοχών: πρέπει να ανταποκρίνεται στο θέμα και το πνεύμα του διαγωνισμού. Οι ενδιαφερόμενοι μπορούν να συμμετέχουν στο διαγωνισμό με όσες φωτογραφίες επιθυμούν, όμως, θα βραβευθεί μόνο μία.
Δικαίωμα συμμετοχής: στο διαγωνισμό μπορούν να συμμετέχουν όλοι οι επισκέπτες στα οινοποιεία του οινοτουριστικού δικτύου «Δρόμοι του Κρασιού της Βορείου Ελλάδος», της ένωσης «Οινοποιοί Βορείου Ελλάδος» , που έχουν συμπληρώσει το 18 έτος. Η συμμετοχή είναι ελεύθερη και δωρεάν.
Τρόπος συμμετοχής: οι συμμετέχοντες καλούνται να φωτογραφίσουν και να δημοσιεύσουν υλικό στο instagram ή/και στο facebook από την επίσκεψή τους σε οινοποιεία στους Δρόμους του Κρασιού της Βορείου Ελλάδος, στις 17&18 Μαΐου 2025, στο πλαίσιο της εκδήλωσης «Ανοιχτές Πόρτες 2025».
Hashtag: οι φωτογραφίες πρέπει να συνοδεύονται από 2 hashtags (#) #opendoors2025photo και το όνομα του οινοποιείου που απαραίτητα θα πρέπει να είναι μέλος της ένωσης «Οινοποιοί Βορείου Ελλάδος».
Διάρκεια διαγωνισμού: για να δημοσιευθεί η φωτογραφία ορίζεται το σαββατοκύριακο της εκδήλωσης Ανοιχτές Πόρτες, 17 και 18 Μαΐου 2025.
Αποτελέσματα Διαγωνισμού: Η πενταμελής κριτική επιτροπή η οποία αποτελείται από εκπροσώπους της ένωσης «Οινοποιοί Βορείου Ελλάδος», θα ανακοινώσει τους νικητές , την Παρασκευή 23 Μαΐου 2025 στην ιστοσελίδα της Ένωσης www.winemakersofnorthgreece.gr και στις σελίδες της στο facebook και στο Instagram.
Δώρο για τους νικητές: Οι 5 πρώτοι νικητές/νικήτριες αφού ανακοινωθούν θα λάβουν από τρεις φιάλες κρασί από τα οινοποιεία-μέλη της ένωσης «Οινοποιοί Βορείου Ελλάδος». Η παραλαβή των φιαλών θα γίνει κατόπιν συνεννόησης.
Οι διαγωνιζόμενοι/ες θα πρέπει να λάβουν υπόψη πως οι φωτογραφίες που θα συμμετέχουν στον διαγωνισμό πιθανόν να χρησιμοποιηθούν μελλοντικά σε αναρτήσεις της Ένωσης.
Δεν επιτρέπεται η συμμετοχή στο διαγωνισμό με φωτογραφίες που υπάρχουν ήδη στο διαδίκτυο.
Οι ενδιαφερόμενοι δεν μπορούν να συμμετέχουν στο διαγωνισμό με δικές τους φωτογραφίες αρχείου.
Τα φωτογραφικά έργα πρέπει οπωσδήποτε να ανήκουν κατά πλήρη πατρότητα στον συμμετέχοντα ή στη συμμετέχουσα. Με την υποβολή της συμμετοχής, αυτόματα ο/η συμμετέχων/ουσα δηλώνει ότι τα έργα είναι πρωτότυπα, αποτελούν αποκλειστικά δικό του δημιούργημα στο σύνολο των απεικονιζόμενων σε κάθε φωτογραφία στοιχείων, δεν αποτελούν αντικείμενο σύνθεσης όπου έστω και εν μέρει έχουν χρησιμοποιηθεί φωτογραφικά στοιχεία ανήκοντα σε τρίτους, δεν έχουν εκχωρηθεί τα περιουσιακά δικαιώματα κάθε φωτογραφίας σε τρίτο και ότι ο/η υποβάλλων/ουσα διατηρεί γενικώς το πλήρες ηθικό και περιουσιακό δικαίωμα επί αυτών.
Στις φωτογραφίες δεν επιτρέπεται να χρησιμοποιείται πρόσωπο που δεν έχει δώσει την έγκριση δημοσίευσης της φωτογραφίας του και σε καμία περίπτωση ανήλικα άτομα.

Ο διαγωνισμός διοργανώνεται από την ένωση «Οινοποιοί Βορείου Ελλάδος» (ΕΝΟΑΒΕ) στο πλαίσιο της οινοτουριστικής εκδήλωσης ΑΝΟΙΧΤΕΣ ΠΟΡΤΕΣ 2025.
Σκοπός του διαγωνισμού είναι μέσα από το φωτογραφικό υλικό που συνολικά θα αναρτηθεί, να γίνει ευρύτερα γνωστή η ομορφιά του βορειοελλαδίτικου αμπελώνα, η πολυδιάστατη εργασία της δημιουργίας του κρασιού, η χαρά που προσφέρει μία οινοτουριστική εμπειρία.
Για περισσότερες πληροφορίες σχετικά με τα συμμετέχοντα οινοποιεία και τις παράλληλες εκδηλώσεις, επισκεφθείτε τις σελίδες μας στο Facebook & Instagram: @winemakersofnorthgreece

Οι λέξεις … βρίσκουν το κρασί τους!
2025-06-25 19:00 - 21:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Οι λέξεις … βρίσκουν το κρασί τους!
Μια οινογευσία εμπνευσμένη από τη δύναμη των λέξεων!
Σε αυτή τη μοναδική βραδιά, επιλέγετε ένα αγαπημένο σας απόσπασμα, ποίημα ή λογοτεχνικό κείμενο (έως 100 λέξεις) — κι εμείς επιλέγουμε 5 (συν 1 ακόμα έκπληξη) ετικέτες οίνου από τους Οινοποιούς Βορείου Ελλάδος για να τις δοκιμάσετε, συνοδεία ποικιλίας τυριών.
Όπως κάθε κρασί έχει τα δικά του αρώματα, γεύση και υφή, έτσι και κάθε κείμενο φέρει το δικό του ύφος, ρυθμό και συναίσθημα.
Μέσα από αυτή την οινική και λογοτεχνική εμπειρία, θα αναζητήσουμε τη σύνδεση ανάμεσα στα οργανοληπτικά χαρακτηριστικά του κρασιού και την ιδιαίτερη αίσθηση που προκαλούν οι λέξεις.
📅 Τετάρτη 25 Ιουνίου
🕖 19:00 – 21:00
📍 The Wine Hub (Ολ. Διαμαντή 2, Θεσσαλονίκη)
🎟️ Τιμή εισιτηρίου: 20€/άτομο
Απαραίτητη δήλωση συμμετοχής μέσω της παρακάτω φόρμας:
👉 https://forms.gle/xNYrM65fBV8L64JV6
Οι θέσεις είναι περιορισμένες (15 άτομα)!
Ζήστε μια διαφορετική εμπειρία όπου η λογοτεχνία συναντά το κρασί!
Για περισσότερα νέα, εκδηλώσεις και προτάσεις οινοτουρισμού, ακολουθήστε μας σε Facebook & Instagram: winemakersofnorthgreece

Χρυσή Δοκιμή “Best of the Best” στο The Wine Hub
2025-07-16 20:00 - 22:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Χρυση Δοκιμη “Best of the Best” στο The Wine Hub
Το καλοκαίρι αποκτά γεύση και χρώμα χρυσού!
Την Τετάρτη 16 Ιουλίου 2025, ο χώρος γευστικών δοκιμών του «The Wine Hub» στη Θεσσαλονίκη, σας υποδέχεται στη «Χρυσή Δοκιμή», μια ξεχωριστή οινογευσία αφιερωμένη στα βραβευμένα κρασιά και αποστάγματα του κορυφαίου διαγωνισμού «Thessaloniki Wine & Spirits Trophy 2025».
Ελάτε να γνωρίσουμε, να δοκιμάσουμε και κυρίως να απολαύσουμε σε ανοιχτή-ελεύθερη γευστική δοκιμή (walk around tasting) τις ετικέτες που εντυπωσίασαν τους κριτές του Διαγωνισμού και απέσπασαν μετάλλιο για την ποιότητα και τον χαρακτήρα τους.

Ανακαλύψτε τις κορυφαίες ελληνικές και κυπριακές ετικέτες της χρονιάς, γνωρίστε τα οινοποιεία και τις ποτοποιίες πίσω από κάθε φιάλη και… ξεχωρίστε το δικό σας αγαπημένο κρασί ή απόσταγμα!
Από τον καλύτερο οίνο του διαγωνισμού έως τις κορυφαίες διακρίσεις σε ερυθρά, λευκά, ροζέ, αφρώδη, επιδόρπια κρασιά και ρετσίνες, η βραδιά θα είναι γεμάτη αποκαλύψεις. Ανάμεσά τους, θα βρείτε και τα κρασιά που έλαβαν ειδικές διακρίσεις με βάση τις γηγενείς ποικιλίες του ελληνικού και κυπριακού αμπελώνα, όπως το Ξινόμαυρο, το Ασύρτικο, η Μαλαγουζιά, το Βιδιανό, το Ξυνιστέρι, το Σαββατιανό, το Αγιωργίτικο και το Μοσχοφίλερο.
Και φυσικά, δεν θα μπορούσε να λείπει το καλύτερο ελληνικό απόσταγμα του διαγωνισμού για τη φετινή χρονιά αλλά και τα διακριθέντα αποστάγματα Ούζο και Tζιν που απέσπασαν την υψηλότερη βαθμολογία.
Συγκεκριμένα, τα κρασιά και αποστάγματα που ξεχώρισαν ανά κατηγορία και θα έχετε την ευκαιρία να δοκιμάσετε:
Καλύτερος Οίνος του Διαγωνισμού & Καλύτερος ερυθρός οίνος
Όβηλος Ερυθρός 2020| Κτήμα Βιβλία Χώρα Α.Ε. | Π.Γ.Ε. Παγγαίο
Καλύτερος λευκός οίνος & Ειδική Διάκριση σε ξηρό μονοποικιλιακό οίνο, από την ποικιλία ΑΣΥΡΤΙΚΟ
Νυχτέρι, Σαντορίνη 2022| Κάναβα Χρυσού – Τσέλεπος | Π.Ο.Π. Σαντορίνη
Καλύτερος ροζέ οίνος
Vera Rosa 2024| Οινοποιείο Στραταριδάκη | Π.Γ.Ε. Κρήτη
Καλύτερος επιδόρπιος οίνος
Samos Anthemis 2019| Ε.Ο.Σ. Σάμου | Π.Ο.Π. Σάμος
Καλύτερος αφρώδης/ημιαφρώδης οίνος
Φύσης Γήμορο 2023| Οινοποιία Κήτας Βασίλειος | Ποικιλιακός Οίνος
Καλύτερη ρετσίνα
Vosporos Canteen 2021| Georgiadis Canteen | Ονομασία κατά παράδοση
Ειδική Διάκριση σε ξηρό μονοποικιλιακό οίνο, από την ποικιλία ΞΥΝΙΣΤΕΡΙ
Fikardos Ξυνιστέρι 2024| Fikardos Winery | Π.Γ.Ε. Πάφος
Ειδική Διάκριση σε ξηρό μονοποικιλιακό οίνο, από την ποικιλία ΞΙΝΟΜΑΥΡΟ
Ξινόμαυρο 2021| Αμπελώνας Καμκούτη | Π.Γ.Ε. Βελβεντό
Ειδική Διάκριση σε ξηρό μονοποικιλιακό οίνο, από την ποικιλία ΣΑΒΒΑΤΙΑΝΟ
Ανοιχτό Βιβλίο 2023| Οινοποιείο Ασκήτογλου Ιωάννης | Π.Γ.Ε. Αττική
Ειδική Διάκριση σε ξηρό μονοποικιλιακό οίνο, από την ποικιλία ΑΓΙΩΡΓΙΤΙΚΟ
Μηδέν Άγαν 2022| Οινοποιία Παπαντώνη | Π.Γ.Ε. Πελοπόννησος
Ειδική Διάκριση σε ξηρό μονοποικιλιακό οίνο, από την ποικιλία ΜΑΛΑΓΟΥΖΙΑ & Ειδική Διάκριση στην κατηγορία ΒΙΟΛΟΓΙΚΟΣ ΟΙΝΟΣ
Μαλαγουζιά Konstantara 2024| Konstantara Wines | Π.Γ.Ε. Χαλκιδική
Ειδική Διάκριση σε ξηρό μονοποικιλιακό οίνο, από την ποικιλία ΜΟΣΧΟΦΙΛΕΡΟ
Blanc de Gris 2024| Κτήμα Τσέλεπου | Π.Γ.Ε. Αρκαδία
Gris de Nuit 2024| Κτήμα Τσέλεπου | Π.Γ.Ε. Αρκαδία
Καλύτερο απόσταγμα
Τσίπουρο Stalia-stalia Single Barrel| Οινοποιία Κοτρότσος | Χωρίς εσοδεία | Τσίπουρο Ελλάδας
Kαλύτερο Ούζο
Βρυσσάς Ούζο| Ποτοποιία – Αποσταγματοποιία Βρυσσάς | Χωρίς εσοδεία | Ούζο Τυρνάβου
Καλύτερο Gin
Merlin London Dry Gin 2024| Λάζαρης Ποτοποιία | Χωρίς Γεωγραφική Ένδειξη | Gin
** Δείτε όλα τα αποτελέσματα του Thessaloniki Wine & Spirits Trophy 2025: Κρασιά & Αποστάγματα
Είστε λάτρης του κρασιού; Θέλετε να γνωρίσετε τις νέες διακρίσεις του ελληνικού αμπελώνα; Ή απλώς αναζητάτε μια καλοκαιρινή έξοδο με χαρακτήρα;
Η “Χρυσή Δοκιμή” είναι η εμπειρία που δεν πρέπει να χάσετε!
The Wine Hub – Ολυμπίου Διαμαντή 2, Θεσσαλονίκη
Τετάρτη 16 Ιουλίου 2025
20:00 – 22:00
Είσοδος: 10€
Τρόποι Πληρωμής:
Μπορείτε να προχωρήσετε σε εξόφληση του ποσού μέσω τραπεζικής κατάθεσης, συμπληρώνοντας αρχικά την παρακάτω google form για την προεγγραφή σας. Εναλλακτικά υπάρχει η δυνατότητα πληρωμής κατά την προσέλευσή σας στην εκδήλωση.
Φόρμα Προεγγραφής

Spirits & Cocktails Tasting
2025-09-24 20:00 - 22:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Spirits & Cocktails Tasting
στο The Wine Hub

Για πρώτη φορά στη Θεσσαλονίκη! Μια βραδιά αφιερωμένη στα Ελληνικά, βραβευμένα με Χρυσό Μετάλλιο, αποστάγματα, ούζα και gin του διαγωνισμού «Thessaloniki Wine & Spirits Trophy 2025».
Την Τετάρτη 24 Σεπτεμβρίου στις 8 μμ, το κοινό θα έχει την δυνατότητα να γνωρίσει και να δοκιμάσει σε ελεύθερη γευσιγνωσία, μια σειρά από αποστάγματα με διαφορετικά στυλ, αρώματα, εντάσεις και έτη παλαίωσης:

Tsipouro Stalia-stalia Single Barrel – Οινοποιία Κοτρότσος (καλύτερο απόσταγμα)
Βρυσσάς Ούζο– Βρυσσάς (καλύτερο ούζο)
Merlin London Dry Gin – Lazaris Distillery & Artisan Sweets (καλύτερο τζιν)
Ο/purist – Plomari Distillery Isidoros Arvanitis
Παλαιωμένο Τσίπουρο Ασκληπιός– Meteoro Winery Distillery
35n Τσικουδιά Μοσχάτο Σπίνας- 35N Cretan Distillery
35n ΤσικουδιάSyrah Παλαιωμένο- 35N Cretan Distillery
Ρουκουνάκης Τσικουδιά Κρήτης- Ποτοποιία Ρουκουνάκης
Strawbar Gold – Life Science Lab Institute
Hefebrand 01 – Lost Lake Distillery
Τσίπουρο Τυρνάβου Συνεταιρισμού με Μαστίχα – Αγροτικός Οινοποιητικός Συνεταιρισμός Τυρνάβου
Βρυσσάς Τσίπουρο με Γλυκάνισο – Βρυσσάς
Enavsma – Αποσταγματοποιείο Δημητριάδης
Ταυρωπός- Loco Docko Distillery
Athivoli Τσικουδιά– Zografaki Distillery
Μακρυωνίτης Νικόλαος Τσίπουρο Παλαιωμένο1 έτους- Makryonitis Syros Distillery
Μακρυωνίτης Νικόλαος Τσίπουρο- Makryonitis Syros Distillery
Ούζο62 – Ποτοποιία Μυλωνά
Gin Tribute Μυλωνά- Ποτοποιία Μυλωνά
Master’s – Cretan Aperitifs

Παράλληλα, τα 3 καλύτερα ανά κατηγορία – απόσταγμα, ούζο, τζιν – θα δοκιμαστούν και σε ευφάνταστα cocktails, δημιουργίες του bartender/mentor Στέφανου Παρασκευούδη, ιδιοκτήτη της σχολής The Bar Institute.
Τα «The Oak Tai», «Red Velvet» και «The Greek Negroni» θα αποτελέσουν σίγουρα εμπνεύσεις σε bar αλλά και ιδιωτικές παρασκευές!
Τη χρωματική και γευστική παλέτα των cocktails συμπληρώνουν τα προϊόντα της Monin και το επίσης βραβευμένο, στο TWST 2024, Vamma Vermouth.
Η εκδήλωση φιλοξενείται στο χώρο γευσιγνωσίας “The Wine Hub”.
Μη χάσετε αυτή τη μοναδική ευκαιρία να δοκιμάσετε Ελληνικά χρυσά βραβευμένα, αποστάγματα, ούζα και τζιν!
Spirits & Cocktails Tasting
Τετάρτη 24 Σεπτεμβρίου
Ώρα 20:00-22:00
The Wine Hub
Ολυμπίου Διαμαντή 2 (περιοχή Πολυτεχνείου-Δικαστήρια)
Είσοδος 20€ | Προτείνεται προκράτηση με συμπλήρωση της παρακάτω google form και εξόφληση του ποσού μέσω τραπεζικής κατάθεσης
Google Form
Περισσότερες πληροφορίες και νέα για τον διαγωνισμό Thessaloniki Wine & Spirits Trophy μπορείτε να βρείτε εδώ.
Για εκδηλώσεις, νέα και προτάσεις οινοποιείων μπορείτε να επισκεφθείτε τους λογαριασμούς κοινωνικής δικτύωσης της Ένωσης “Οινοποιοί Βορείου Ελλάδος”, στο Facebook και Instagram, όπου ανανεώνονται συνεχώς.

ΒορΟινά στη Θεσσαλονίκη
2025-10-06 13:00 - 21:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
ΒορΟινα στη Θεσσαλονικη
Η κορυφαία οινική εκδήλωση της Θεσσαλονίκης, στο ετήσιο ραντεβού του Φθινοπώρου!!!

Τη Δευτέρα 6 Οκτωβρίου, στο ξενοδοχείο Makedonia Palace στη Θεσσαλονίκη, τα εκλεκτά κρασιά και αποστάγματα των «Οινοποιών Βορείου Ελλάδος» θα πρωταγωνιστήσουν σε μια μοναδική έκθεση οινογνωσίας και οινογευσίας.
Τα ΒορΟινά, έχοντας πλέον πολυετή παρουσία στον πολιτιστικό χάρτη της Ελλάδας, αποτελούν σημείο αναφοράς για τον βορειοελλαδίτικο αμπελώνα, καθώς συγκεντρώνουν τα σημαντικότερα οινοποιεία της περιοχής.
Η έκθεση απευθύνεται τόσο στο ευρύ κοινό όσο και σε επαγγελματίες της εστίασης και του εμπορίου, προσφέροντας την ευκαιρία να γνωρίσουν από κοντά τον πλούτο του ελληνικού αμπελοοινικού πολιτισμού.
Με το ειδικό ποτήρι γευσιγνωσίας που θα λάβουν κατά την είσοδο, οι επισκέπτες θα έχουν τη δυνατότητα να εξερευνήσουν τις δημιουργίες των οινοποιών. Από λευκούς, ροζέ και ερυθρούς οίνους, έως orange, αφρώδεις και γλυκούς· από νέες κυκλοφορίες μέχρι και παλαιωμένες, αγαπημένες ετικέτες. Ένα ταξίδι που συνδυάζει γνώση και απόλαυση, στον μαγευτικό κόσμο του επώνυμου, ποιοτικού ελληνικού κρασιού.
Ακόμη περισσότερο, στα τραπέζια των Οινοποιών θα συναντήσουμε πειραματικά κρασιά, παλιές σοδειές, διαφορετικά μεγέθη φιαλών και πολλές άλλες οινικές εκπλήξεις.
Σύμφωνα με το στυλ των ΒορΟινών, τα τραπέζια των εκθετών ακολουθούν τις 8 διαδρομές του κρασιού στους “Δρόμους του Κρασιού της Βορείου Ελλάδος”, ώστε οι επισκέπτες να έχουν τη δυνατότητα να δοκιμάζουν και να αξιολογούν τις τοπικές ποικιλίες και τα οινικά στυλ από τα διαφορετικά terroirs του βορειοελλαδίτικου αμπελώνα:
Από τη Διαδρομή του Κρασιού των θεών του Ολύμπου

Οινοποιείο Kitrvs, – Πύδνα Πιερίας

Από τη Διαδρομή της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Στεργίου – Καστοριά
Κτήμα Πάντου – Υδρούσα Φλώρινας
Κτήμα Άλφα – Αμύνταιον Φλώρινας
Αμπελώνες ΑΜΟIΝΟΣ – Αμύνταιον Φλώρινας

Από τη Διαδρομή του Κρασιού της Νάουσας

Κτήμα Ταραλάς – Πατρίδα
Κτήμα Αργυράκη – Τρίλοφος
Μπουτάρη – Στενήμαχος
Klonas Boutique Winery- Παλιοκαλιάς
Ευστρατία Ταζογλίδου – Νάουσα
Κτήμα Φουντή – Νέα Στράντζα
Κτήμα Κυρ-Γιάννη – Γιαννακοχώρι
Αργατία – Ροδοχώρι
Οινοποιείο Τασιώνα – Ράμνιστα Γιαννακοχωρίου
Βαένι Νάουσα – Επισκοπή

Από τη Διαδρομή του Κρασιού Πέλλας-Γουμένισσας

Κτήμα Ζην Ηδέως – Λουτράκι Αλμωπίας, Πέλλα
Οινοποιείο 3 Γενιές – Πιπεριά, Αριδαία Πέλλας
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Κτήμα Γεροβασιλείου – Επανομή
Κτήμα Φλόριαν – Τρίλοφος

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Μετόχι Μυλοπόταμος – Ιερό Κελί Αγίου Ευσταθίου, Άγιον Όρος
Akrathos Newlands Winery, Μεγάλη Παναγία

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Οινοποιείο Αμπελόεις – Φωλιά Ν. Περάμου Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Estates Costa Lazaridi – Αδριανή Δράμας
Κτήμα Παυλίδη – Κοκκινόγεια Δράμας
Oenops Wines – Προσοτσάνη Δράμας
Το Κτήμα τ’ Αποστόλη – Άμπελοι Σερρών

Παράλληλο Πρόγραμμα
H έκθεση πλαισιώνεται από ένα πλούσιο και ιδιαίτερα ενδιαφέρον πρόγραμμα παράλληλων προτάσεων:
Αίθουσα «Amfitrion”

14:00-15:00 | Workshop “Unseal the Secrets: Τα μυστικά των πωμάτων”
15:00-16:00 | Συζήτηση έμπνευσης και στρατηγικής “Η λίστα κρασιών ως εργαλείο marketing: Η διαχείριση της κάβας στην υπηρεσία των επαγγελματιών φιλοξενίας”
16:00-18:00 | Ημερίδα “Σύγχρονες Προσεγγίσεις στην Έρευνα του Οίνου: Αρώματα, τοπωνύμια και καταναλωτικές τάσεις»
19:00-21:00 | Masterclass “Σπάνιες Ελληνικές και Διεθνείς Ποικιλίες της Βόρειας Ελλάδας – Οι Αθέατοι Θησαυροί”

Θεματικά τραπέζια οινογευσίας:

με τα κορυφαία βραβευμένα κρασιά και αποστάγματα του 25ου διαγωνισμού «Thessaloniki Wine & Spirits Trophy».
με τις κατηγορίες οίνων και αποσταγμάτων από τους «Οινοποιούς Βορείου Ελλάδος» αφρώδη-γλυκά-αποστάγματα-ρετσίνα.

Η είσοδος ή συμμετοχή στο παράλληλο πρόγραμμα είναι δωρεάν, με το γενικό εισιτήριο των ΒορΟινών (με εξαίρεση το masterclass).
Ωράριο λειτουργίας:
13:00-16:00 για επαγγελματίες με δωρεάν είσοδο και
16:00-21:00 για το οινόφιλο κοινό με κόστος εισόδου

Κόστος εισόδου
Το εισιτήριο για την είσοδο των επισκεπτών/τριών στα ΒορΟινά διατίθεται:

μέσω της πλατφόρμας Viva/More, με δυνατότητα για αγορά σε όλη τη διάρκεια της διοργάνωσής της, μέχρι και την ημέρα της εκδήλωσης (6/10/24) στις 20:30, στον σύνδεσμο https://www.more.com/gr-el/tickets/happenings/voroina-thessalonikis-2025

Η τιμή της προπώλησης του εισιτηρίου έως την έναρξη της εκδήλωσης είναι 12€, ενώ για φοιτητές/τριες 8€ (με την επίδειξη της φοιτητικής ταυτότητας).

στη γραμματεία, στην είσοδο της εκδήλωσης, με ωράριο 15:30-20:30 και κόστος 15€, ενώ για φοιτητές/τριες 10€ (με την επίδειξη της φοιτητικής ταυτότητας).

Στην τιμή του εισιτηρίου συμπεριλαμβάνεται το ειδικό ποτήρι γευσιγνωσίας κρασιού – δώρο.
Η είσοδος είναι δωρεάν για επαγγελματίες από το χώρο της εστίασης και εμπορίου οίνου, καθώς και για δημοσιογράφους (με την ένδειξη της επαγγελματικής κάρτας / συμπλήρωση στοιχείων), όπου θα λάβουν από τη γραμματεία το διακριτικό βραχιόλι της ιδιότητάς τους.
Τα “ΒορΟινά” διοργανώνονται από το γραφείο της ένωσης “Οινοποιοί Βορείου Ελλάδος”, για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε και στις σελίδες winemakersofnorthgreece, στο facebook και στο instagram.

Workshop “Unseal the Secrets: Τα μυστικά των πωμάτων”
2025-10-06 14:00 - 15:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Workshop
“Unseal the Secrets: Τα μυστικά των πωμάτων”
Το πώμα αποτελεί έναν από τους πιο καθοριστικούς παράγοντες για την ποιότητα, την παλαίωση, την εμπορική εικόνα και τη συνολική εμπειρία απόλαυσης ενός κρασιού.
Σας προσκαλούμε τη Δευτέρα 6 Οκτωβρίου στο ειδικά σχεδιασμένο για επαγγελματίες του κλάδου workshop, στο πλαίσιο των παράλληλων δράσεων της εκδήλωσης «ΒορΟινά στη Θεσσαλονίκη 2025».
Στο Workshop θα παρουσιαστούν οι διαφορετικοί τύποι πωμάτων – από τον κλασικό φυσικό φελλό μέχρι τα σύγχρονα συνθετικά, τα γυάλινα και τα βιδωτά καπάκια.

Σε μια ξεχωριστή παρουσίαση, η εμπορική σύμβουλος Τίνα Κοκκαλίδου και o γεωπόνος – οινολόγος Γιώργος Κοκκαλίδης θα μοιραστούν γνώσεις και πρακτικές συμβουλές, φωτίζοντας τα μυστικά που κάνουν το πώμα βασικό κομμάτι της οινικής δημιουργίας.
👉 Η είσοδος είναι ελεύθερη, με την επίδειξη του εισιτηρίου από τα “ΒορΟινά στη Θεσσαλονίκη 2025”
📍 Δευτέρα 6 Οκτωβρίου
🕑 14:00 – 15:00
📍 Makedonia Palace, αίθουσα Amfitrion
👉 Προπώληση Εισιτηρίων “ΒορΟινά στη Θεσσαλονίκη 2025”: https://www.more.com/gr-el/tickets/happenings/voroina-thessalonikis-2025
👉 Περισσότερες Πληροφορίες: www.winemakersofnorthgreece.gr/event/voroina-tis-thessalonikis-2/

Συζήτηση έμπνευσης και στρατηγικής: Η λίστα κρασιών ως εργαλείο marketing
2025-10-06 15:00 - 16:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Συζητηση εμπνευσης και στρατηγικης
“Η λίστα κρασιών ως εργαλείο marketing: Η διαχείριση της κάβας στην υπηρεσία των επαγγελματιών φιλοξενίας”
Τα ΒορΟινά προσκαλούν τους επαγγελματίες που δραστηριοποιούνται στην εστίαση και στο εμπόριο οίνου, σε μία εξειδικευμένη εισήγηση με τον Οινολόγο – Σύμβουλο Οίνου Στέλιο Δημητριάδη, η οποία εστιάζει στη σημαντικότητα της κατάλληλης επιλογής κρασιών και της ολοκληρωμένης διαχείρισης μιας κάβας εστιατορίου ή μπαρ, με πρακτικές στρατηγικές που αναβαθμίζουν την εμπειρία του πελάτη.

Δευτέρα 6 Οκτωβρίου
Ξενοδοχείο Makedonia Palace, Αίθουσα AMFITRION
Ωράριο: 15:00-16:00

* Η είσοδος είναι ελεύθερη, με την επίδειξη του εισιτηρίου από τα “ΒορΟινά στη Θεσσαλονίκη 2025”
** Προπώληση Εισιτηρίων “ΒορΟινά στη Θεσσαλονίκη 2025”: https://www.more.com/gr-el/tickets/happenings/voroina-thessalonikis-2025
*** Περισσότερες Πληροφορίες: www.winemakersofnorthgreece.gr/event/voroina-tis-thessalonikis-2/

Ημερίδα “Σύγχρονες Προσεγγίσεις στην έρευνα του οίνου: Αρώματα, τοπωνύμια και καταναλωτικές τάσεις»
2025-10-06 16:00 - 18:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Ημεριδα
Σύγχρονες Προσεγγίσεις στην Έρευνα του Οίνου:
Αρώματα, τοπωνύμια και καταναλωτικές τάσεις”
Πώς οι αρωματικές ενώσεις, η αναφορά ενός τόπου στην ετικέτα και οι νέες τάσεις επηρεάζουν τις οινικές επιλογές μας ως καταναλωτές; Τέσσερις ερευνητικές εργασίες φωτίζουν τη σύνδεση της επιστήμης με την αγορά και την απόλαυση του κρασιού.
Τη Δευτέρα 6 Οκτωβρίου προσκαλούμε το κοινό των ΒορΟινών, καταναλωτές και επαγγελματίες του κλάδου καθώς και την πανεπιστημιακή κοινότητα της Θεσσαλονίκης στην ημερίδα “Σύγχρονες Προσεγγίσεις στην Έρευνα του Οίνου: Αρώματα, τοπωνύμια και καταναλωτικές τάσεις”
Η Ημερίδα πραγματοποιείται στο πλαίσιο της εκδήλωσης οινογνωσίας-οινογευσίας «ΒορΟινά στη Θεσσαλονίκη 2025» της ένωσης “Οινοποιoί Βορείου Ελλάδος”, με τη συνεργασία του Αριστοτελείου Πανεπιστημίου Θεσσαλονίκης, του Διεθνούς Πανεπιστημίου της Ελλάδας, του Πανεπιστημίου Μακεδονίας και του Perrotis College.

Δευτέρα 6 Οκτωβρίου
Ξενοδοχείο Makedonia Palace, Αίθουσα AMFITRION
Ωράριο: 16:00-18:00

*Η είσοδος είναι ελεύθερη, με την επίδειξη του εισιτηρίου από τα “ΒορΟινά στη Θεσσαλονίκη 2025”
** Προπώληση Εισιτηρίων “ΒορΟινά στη Θεσσαλονίκη 2025”: https://www.more.com/gr-el/tickets/happenings/voroina-thessalonikis-2025
*** Περισσότερες Πληροφορίες: www.winemakersofnorthgreece.gr/event/voroina-tis-thessalonikis-2/

Masterclass “Σπάνιες Ελληνικές και Διεθνείς Ποικιλίες της Βόρειας Ελλάδας - Οι Αθέατοι Θησαυροί”
2025-10-06 19:00 - 21:00 | Makedonia Palace, Λεωφ. Μεγ. Αλεξάνδρου 2, Θεσσαλονίκη, Θεσσαλονίκη, 54640, Ελλάδα
Masterclass
“Σπάνιες Ελληνικές και Διεθνείς Ποικιλίες της Βόρειας Ελλάδας – Οι Αθέατοι Θησαυροί”
Ένα ξεχωριστό masterclass με την παρουσία 10 Οινοποιών που επέλεξαν να επενδύσουν σε σπάνιες ποικιλίες.
Ποιες ιστορίες κρύβουν οι ίδιες οι ποικιλίες αλλά και οι Οινοποιοί που τις καλλιεργούν; Και γιατί τις επέλεξαν;
Στο Masterclass του παράλληλου προγράμματος των “ΒορΟινών της Θεσσαλονίκης 2025” οι σπάνιες ελληνικές και οι διεθνείς ποικιλίες που καλλιεργούνται στον τόπο μας, αποκτούν φωνή!

Οι Οινοποιοί μοιράζονται την ιστορία και το όραμά τους πίσω από κάθε επιλογή, καθώς ο Αλέξανδρος Μπουζίκας – Καλύτερος Έλληνας Οινοχόος 2017 / CMS Advanced Sommelier – καθοδηγεί το οινόφιλο κοινό σε μια γευστική δοκιμή 10 σπάνιων ετικετών, αποκαλύπτοντας τους αθέατους θησαυρούς του βορειοελλαδίτικου αμπελώνα.

Δευτέρα 6 Οκτωβρίου 2025
19:00 – 21:00
Makedonia Palace, αίθουσα Amfitrion
Εισιτήριο: 20€

Ένα μοναδικό ταξίδι στις «αθέατες» ποικιλίες της Βόρειας Ελλάδας, μέσα από τη ματιά των οινοποιών και τη γνώση ενός καταξιωμένου οινοχόου.
*Απαραίτητη η Δήλωση Συμμετοχής: https://forms.gle/JKvJQJu6SB7nUyBx7

Εκδήλωση Οινογευσίας "Στην υγειά του Ξινόμαυρου"
2025-11-01 17:00 - 21:00 | The Wine Hub, Πολυτεχνείου 17Β - Ολ. Διαμαντή 2 (Είσοδος), Θεσσαλονίκη, 54626, Ελλάδα
Εκδηλωση οινογευσιας “Στην υγεια του Ξινομαυρου”
Στη 1 Νοεμβρίου το Ξινόμαυρο γιορτάζει παγκόσμια!

Στη 1 Νοεμβρίου, την Παγκόσμια Ημέρα Ξινόμαυρου, οι “Οινοποιοί Βορείου Ελλάδος” προσκαλούν τις φίλες και τους φίλους του κρασιού για να γιορτάσουν στην υγειά του, απολαμβάνοντας τη μοναδικότητα αυτής της ποικιλίας και τις πολύμορφες πτυχές της.
40 ετικέτες των Οινοποιών Βορείου Ελλάδος, με όλες τις εκφράσεις του Ξινόμαυρου, θα είναι στη διάθεση των επισκεπτών για ανοιχτή-ελεύθερη γευστική δοκιμή (walk around tasting) το Σάββατο 1 Νοεμβρίου στη Θεσσαλονίκη, από τις 17:00 έως τις 21:00.
Άλλωστε, το Ξινόμαυρο πολυδιάστατο όπως είναι, το συναντάμε σε διαφορετικούς τύπους και στυλ κρασιών, άλλοτε κλασικό-ρουστίκ και άλλοτε μοντέρνο-καινοτόμο. Ερυθρό, ροζέ ή λευκό (blanc de noir), νεαρό ή παλαιωμένο, ξηρό, ή αφρώδες, όμως πάντα συναρπαστικό.
Δείτε τα οινοποιεία και τις εκλεκτές ετικέτες τους από Ξινόμαυρο που θα προσφέρουν για την εκδήλωση:
Από τη Διαδρομή του Κρασιού των θεών του Ολύμπου

Κτήμα Κατσαρού – Valos 2017 (ερυθρό)

Από τη Διαδρομή του Κρασιού των Λιμνών

Αμπελώνας Καμκούτη – Ξινόμαυρο 2022 (ερυθρό)
Κτήμα Βογιατζή – Ξινόμαυρο 2021 (ερυθρό)
Κτήμα Άλφα – Σκαντζόχοιρος Single Vineyard 2023 (ερυθρό) & Κτήμα Άλφα Ροζέ 2024
Αμπελώνες Άμοινος – Bostani 2024 (ερυθρό) & Bostani 2024 (ροζέ)
Κτήμα Κυρ Γιάννη – Scaperdas Freres Blanc de noir NV (λευκό αφρώδες) & Scaperdas Freres NV (ροζέ αφρώδες) & Καλή ρίζα 2022 (ερυθρό)

Από τη Διαδρομή του Κρασιού της Νάουσας

Κτήμα Ταραλάς – Aphrodite NV (ερυθρό αφρώδες) & Blanc Ξινόμαυρο 2024 (λευκό)
Κτήμα Αργυράκη – Άτι 2024 (λευκό) & Άτι 2024 (ροζέ)
Μπουτάρη – Νάουσα 1998 (ερυθρό) & Δίανθος 2024 (ροζέ)
Klonas Boutique Winery – Νάουσα Κλώνα 2021 (ερυθρό)
Ευστρατία Ταζογλίδου – 7 Όνειρα 2024 (ροζέ) & 7 Κλειδιά 2021 (ερυθρό)
Κτήμα Φουντή – Ναουσαία 2019 (ερυθρό) & Ροζέ Φουντή 2024
Κτήμα Κυρ Γιάννη – Ράμνιστα 2020 (ερυθρό)
Οινοποιείο Τασιώνα – Νάουσα 2022 (ερυθρό) & Ξινόμαυρο blanc de noir 2023 (λευκό)
Βαένι Νάουσα – Μαύρη Δρυς 2015 (ερυθρό) & Δογματικός 2024 (ροζέ)

Από τη Διαδρομή του Κρασιού Πέλλας-Γουμένισσας

Κτήμα Ζην Ηδέως – Ευτέρπη 2021 (ερυθρό) & Collectionneuse 2023 (ροζέ)
Οινοποιείο 3 Γενιές – Angel 2024 (ροζέ) & 2 Ζωές 2020 (ερυθρό)
Μικρό Κτήμα Τίτου – Goumenissa 2021 (ερυθρό)

Από τη Διαδρομή του Κρασιού της Θεσσαλονίκης

Οινοποιείο Κεχρής – Ξινόμαυρο 2021 (ερυθρό) & Ρόζα 2023 (Ρετσίνα)
Κτήμα Γεροβασιλείου – Ξινόμαυρο 2024 (ροζέ)

Από τη Διαδρομή του Κρασιού της Χαλκιδικής

Akrathos Newlands Winery – Ξινόμαυρο Akrathos 2019 (ερυθρό)

Από τη Διαδρομή του Κρασιού του Διονύσου

Οινοποιείο Αμπελόεις – Guerra Rossa 2015 (ερυθρό) & Αμπελόεις Ροζέ 2024
Κτήμα Τέχνη Οίνου – Ήδυσμα Δρυός 2020 (ερυθρό)
Oenops Wines – Oenops Ξινόμαυρο 2023 (ερυθρό) & XinomavRAW 2023 (ερυθρό)

———————————————————————————————————————————————
Εκδήλωση γευσιγνωσίας “Στην Υγειά Του Ξινόμαυρου”

Ημερομηνία: Σάββατο 1 Νοεμβρίου 2025
Ώρες εκδήλωσης: 17:00-21:00
Τοποθεσία: The Wine Hub, Ολύμπου Διαμαντή 2
Περιοχή: Δικαστήρια- Κέντρο Θεσσαλονίκης
Κόστος συμμετοχής : 15€ (στην γραμματεία της εκδήλωσης)

Πληροφορίες για την εκδήλωση: τ. 2310281617 & pr@winemakersofnorthgreece.gr
Εάν θέλετε να μάθετε περισσότερα για αυτή τη συναρπαστική ελληνική ποικιλία δείτε εδώ

Παγκόσμια Ημέρα Οινοτουρισμού
2025-11-09 | Δρόμοι του Κρασιού της Βορείου Ελλάδος
Παγκοσμια Ημερα Οινοτουρισμου
Οι «Δρόμοι του Κρασιού της Βορείου Ελλάδος» γιορτάζουν την Παγκόσμια Ημέρα Οινοτουρισμού!

Την Κυριακή 9 Νοεμβρίου 2025, τα επισκέψιμα οινοποιεία των «Δρόμων του Κρασιού της Βορείου Ελλάδος», συμμετέχουν και φέτος στον εορτασμό της Παγκόσμιας Ημέρας Οινοτουρισμού και προσκαλούν τους φίλους του κρασιού σε μία υπέροχη γιορτή αφιερωμένη στον ελληνικό ποιοτικό οίνο, τη φύση και τη φιλοξενία.
Μια μοναδική ευκαιρία να βιώσουμε τη μαγεία του οινοτουρισμού, μέσα από οινο-ξεναγήσεις στους χώρους παραγωγής, οινογευσίες από τις τρέχουσες και παλαιωμένες εσοδείες, και φυσικά, να γνωρίσουμε από κοντά τους ανθρώπους πίσω από τις αγαπημένες μας ετικέτες.
Η εμπειρία ολοκληρώνεται με τη φθινοπωρινή εικόνα των αμπελώνων που αυτή την εποχή «φορούν» τα χρυσο-πορτοκαλο-κόκκινα τους χρώματα, χαρίζοντας στους επισκέπτες ένα μοναδικό σκηνικό για περιήγηση, φωτογραφίες και χαλάρωση στη φύση, συντροφιά με ένα ποτήρι από το αγαπημένο τους οίνο.
Δημιουργήστε τη δική σας οινική διαδρομή ανάμεσα στις 8 διαφορετικές διαδρομές των “Δρόμων του Κρασιού της Βορείου Ελλάδος”, επιλέγοντας να επισκεφθείτε ένα ή περισσότερα από τα 28 οινοποιεία – μέλη μας.
Η είσοδος στα επισκέψιμα οινοποιεία των “Δρόμων του Κρασιού της Βορείου Ελλάδος” είναι δωρεάν, με κοινό ωράριο λειτουργίας 11:00 – 17:00, εκτός από εξαιρέσεις που αναφέρονται παρακάτω:

Στη Διαδρομή του Κρασιού του Ολύμπου

Κτήμα Κατσαρού στην Κρανιά Ολύμπου

Στη Διαδρομή του Κρασιού της Ηπείρου

Zoinos Winery στη Ζίτσα

Στη Διαδρομή του Κρασιού των Λιμνών

Αμπελώνας Καμκούτη στο Βελβεντό Κοζάνης
Κτήμα Βογιατζή στο Βελβεντό Κοζάνης
Κτήμα Στεργίου στη Μεταμόρφωση Καστοριάς
Κτήμα Άλφα στο Αμύνταιον
Κτήμα Κυρ-Γιάννη στον Άγιο Παντελεήμονα Αμυνταίου | *Ωράριο Λειτουργίας: 11:00-18:00

Στη Διαδρομή του Κρασιού Πέλλα-Γουμένισσα

Κτήμα Ζην Ηδέως στο Λουτράκι Αλμωπίας, Πέλλα
3 Γενιές – Οικογένεια Θωμαΐδη στην Πιπεριά Αριδαίας, Πέλλα
Μικρό Κτήμα Τίτου στη θέση Δύο Ποτάμια στην Παιονία, Γουμένισσα

Στη Διαδρομή του Κρασιού της Νάουσας

Βαένι Νάουσα στην Επισκοπή
* Ωράριο Λειτουργίας 12:00-17:00
Οινοποιείο Τασιώνα στη Ράμνιστα Γιαννακοχωρίου
Αργατία στο Ροδοχώρι
Κτήμα Κυρ-Γιάννη στο Γιαννακοχώρι
* Ωράριο Λειτουργίας 11:00-18:00

Κτήμα Φουντή στη Νέα Στράντζα
Boutari στη Στενήμαχο
* Ωράριο Λειτουργίας 11:00-16:00

Klonas Boutique Winery στον Παλιοκαλιά

Στη Διαδρομή του Κρασιού της Θεσσαλονίκης

Οινοποιείο Κεχρής στο Καλοχώρι
Κτήμα Φλόριαν στον Τρίλοφο
Κτήμα Γεροβασιλείου στην Επανομή

Στη Διαδρομή του Κρασιού της Χαλκιδικής

Akrathos Newlands Winery στη Μεγάλη Παναγία

Στη Διαδρομή του Κρασιού του Διονύσου

Κτήμα Βιβλία Χώρα στο Κοκκινοχώρι Καβάλας
Αμπελόεις στη Φωλιά Ν. Περάμου Καβάλας
Nico Lazaridi στην Αγορά Δράμας
Estates Costa Lazaridi στην Αδριανή Δράμας
Κτήμα Παυλίδη στα Κοκκινόγεια Δράμας
Oenops Wines στην Προσοτσάνη Δράμας
Το Κτήμα τ’ Αποστόλη στην Άμπελοι Σερρών | * Ωράριο Λειτουργίας 11:00-18:00

Το οινοτουριστικό δίκτυο “Δρόμοι του Κρασιού της Βορείου Ελλάδος” ανήκει στην ένωση “Οινοποιοί Βορείου Ελλάδος”.,
Δείτε εδώ τον χάρτη με τα οινοποιεία που συμμετέχουν αλλά και τις παράλληλες εκδηλώσεις που διοργανώνουν για τη συγκεκριμένη ημέρα.
Διαγωνισμός Φωτογραφίας
Θεματικός διαγωνισμός φωτογραφίας με τίτλο «Φθινοπωρινά τσουγκρίσματα» και ανάρτηση φωτογραφιών από την «Παγκόσμια Ημέρα Οινοτουρισμού» στις 09/11/25, μόνο από τα οινοποιεία της ένωσης «Οινοποιοί Βορείου Ελλάδος».
Αναρτήστε στο facebook ή/και στο Instagram τις φωτογραφίες με στιγμές από τσουγκρίσματα ποτηριών που θα επιλέξετε, συμπεριλαμβάνοντας στην ανάρτηση τα hashtags #winetourism25 και #το όνομα του οινοποιείου.
Τόσο απλά! Στη συνέχεια, η επιτροπή του διαγωνισμού θα αναζητήσει τις φωτογραφίες με το hashtag #winetourism25 και θα τις αξιολογήσει ενώ τα αποτελέσματα θα κοινοποιηθούν την Τετάρτη 12/11/25.
Οι 5 πρώτοι νικητές/ριες θα λάβουν ως έπαθλο από τρεις φιάλες κρασί από τα οινοποιεία της ένωσης «Οινοποιοί Βορείου Ελλάδος.
Όροι Συμμετοχής
Για περισσότερες πληροφορίες σχετικά με την ένωση”Οινοποιοί Βορείου Ελλάδος”, τα οινοποιεία-μέλη της, τις 8 διαθέσιμες οινικές διαδρομές των “Δρόμων του Κρασιού της Βορείου Ελλάδος”, το διαγωνισμό φωτογραφίας και πολλά ακόμη, επισκεφτείτε τους λογαριασμούς κοινωνικής μας δικτύωσης στο Facebook και Instagram, όπου ανανεώνονται συνεχώς.

Θεματικός Διαγωνισμός Φωτογραφίας «Φθινοπωρινά τσουγκρίσματα»
2025-11-09 11:00 - 17:00 | Δρόμοι του Κρασιού της Βορείου Ελλάδος
Θεματικος Διαγωνισμος Φωτογραφιας «Φθινοπωρινα τσουγκρισματα»
Όπως κάθε χρονιά έτσι και φέτος, προσκαλούμε το κοινό που θα επισκεφθεί τα οινοποιεία των Δρόμων του Κρασιού της Βορείου Ελλάδος την Κυριακή 9 Νοεμβρίου, να λάβει μέρος στον θεματικό διαγωνισμό φωτογραφίας «Φθινοπωρινά τσουγκρίσματα», ο οποίος διοργανώνεται στο πλαίσιο της φθινοπωρινής οινοτουριστικής εκδήλωσης “Παγκόσμια Ημέρα Οινοτουρισμού 2025”.
«Μέσα από τον φακό σου, αποτύπωσε τις πιο όμορφες στιγμές που συνθέτουν η καλή παρέα και το κρασί. Φθινοπωρινά Τσουγκρίσματα που ενώνουν τους ανθρώπους σε ένα τοπίο μαγικό.»
Καλή επιτυχία!

Για να συμμετέχετε στον διαγωνισμό, ακολουθείστε τους παρακάτω όρους:

1. Περιεχόμενο φωτογραφιών/συμμετοχών: πρέπει να ανταποκρίνεται στο θέμα και το πνεύμα του διαγωνισμού. Οι ενδιαφερόμενοι μπορούν να συμμετέχουν στο διαγωνισμό με όσες φωτογραφίες επιθυμούν, όμως, θα βραβευθεί μόνο μία.
2. Δικαίωμα συμμετοχής: στο διαγωνισμό μπορούν να συμμετέχουν όλοι οι επισκέπτες στα οινοποιεία του οινοτουριστικού δικτύου «Δρόμοι του Κρασιού της Βορείου Ελλάδος», της ένωσης «Οινοποιοί Βορείου Ελλάδος» , που έχουν συμπληρώσει το 18 έτος. Η συμμετοχή είναι ελεύθερη και δωρεάν.
3. Τρόπος συμμετοχής: οι συμμετέχοντες καλούνται να φωτογραφίσουν και να δημοσιεύσουν υλικό στο instagram ή/και στο facebook από την επίσκεψή τους σε οινοποιεία στους Δρόμους του Κρασιού της Βορείου Ελλάδος, την Κυριακή 9 Νοεμβρίου 2025, στο πλαίσιο της εκδήλωσης «Παγκόσμια Ημέρα Οινοτουρισμού 2025».
4. Hashtag: οι φωτογραφίες πρέπει να συνοδεύονται από 2 hashtags (#) #winetourism25 και #το όνομα του οινοποιείου που απαραίτητα θα πρέπει να είναι μέλος της ένωσης «Οινοποιοί Βορείου Ελλάδος».
5. Διάρκεια διαγωνισμού: για να δημοσιευθεί η φωτογραφία ορίζεται η Κυριακή 9 Νοεμβρίου 2025.
6. Αποτελέσματα Διαγωνισμού: Η πενταμελής κριτική επιτροπή η οποία αποτελείται από εκπροσώπους της ένωσης «Οινοποιοί Βορείου Ελλάδος», θα ανακοινώσει τους νικητές , την Τετάρτη 12 Νοεμβρίου 2025 στην ιστοσελίδα της Ένωσης www.winemakersofnorthgreece.gr και στις σελίδες της στο facebook και στο Instagram.
7. Δώρο για τους νικητές: Οι 5 πρώτοι νικητές/νικήτριες αφού ανακοινωθούν θα λάβουν από τρεις φιάλες κρασί από τα οινοποιεία-μέλη της ένωσης «Οινοποιοί Βορείου Ελλάδος». Η παραλαβή των φιαλών θα γίνει κατόπιν συνεννόησης.
8. Οι διαγωνιζόμενοι/ες θα πρέπει να λάβουν υπόψη πως οι φωτογραφίες που θα συμμετέχουν στον διαγωνισμό πιθανόν να χρησιμοποιηθούν μελλοντικά σε αναρτήσεις της Ένωσης.
9. Δεν επιτρέπεται η συμμετοχή στο διαγωνισμό με φωτογραφίες που υπάρχουν ήδη στο διαδίκτυο.
10. Οι ενδιαφερόμενοι δεν μπορούν να συμμετέχουν στο διαγωνισμό με δικές τους φωτογραφίες αρχείου.
11. Τα φωτογραφικά έργα πρέπει οπωσδήποτε να ανήκουν κατά πλήρη πατρότητα στον συμμετέχοντα ή στη συμμετέχουσα. Με την υποβολή της συμμετοχής, αυτόματα ο/η συμμετέχων/ουσα δηλώνει ότι τα έργα είναι πρωτότυπα, αποτελούν αποκλειστικά δικό του δημιούργημα στο σύνολο των απεικονιζόμενων σε κάθε φωτογραφία στοιχείων, δεν αποτελούν αντικείμενο σύνθεσης όπου έστω και εν μέρει έχουν χρησιμοποιηθεί φωτογραφικά στοιχεία ανήκοντα σε τρίτους, δεν έχουν εκχωρηθεί τα περιουσιακά δικαιώματα κάθε φωτογραφίας σε τρίτο και ότι ο/η υποβάλλων/ουσα διατηρεί γενικώς το πλήρες ηθικό και περιουσιακό δικαίωμα επί αυτών.
12. Στις φωτογραφίες δεν επιτρέπεται να χρησιμοποιείται πρόσωπο που δεν έχει δώσει την έγκριση δημοσίευσης της φωτογραφίας του και σε καμία περίπτωση ανήλικα άτομα.
Ο διαγωνισμός διοργανώνεται από την ένωση «Οινοποιοί Βορείου Ελλάδος» (ΕΝΟΑΒΕ) στο πλαίσιο της οινοτουριστικής εκδήλωσης Παγκόσμια Ημέρα Οινουτουρισμού 2025.
Σκοπός του διαγωνισμού είναι μέσα από το φωτογραφικό υλικό που συνολικά θα αναρτηθεί, να γίνει ευρύτερα γνωστή η ομορφιά του βορειοελλαδίτικου αμπελώνα, η πολυδιάστατη εργασία της δημιουργίας του κρασιού, η χαρά που προσφέρει μία οινοτουριστική εμπειρία.

ΒορΟινά των Χριστουγέννων 2025
2025-12-08 18:00 - 22:00 | Ξενοδοχείο Electra Palace, Πλατεία Αριστοτέλους, Θεσσαλονίκη, 54624, Ελλάδα
ΒορΟινα των Χριστουγεννων 2025
Τα ΒορΟινά των Χριστουγέννων έρχονται να αναδείξουν το αίσθημα της ανθρωπιάς και αλληλεγγύης και να μας θυμίσουν ότι οι γιορτές είναι για να μοιράζεσαι! Και τι καλύτερο από το να μοιράζεσαι ιδιαίτερα εκλεκτά κρασιά με κίνητρο την αγάπη!

Τη Δευτέρα 8 Δεκεμβρίου οι «Οινοποιοί Βορείου Ελλάδος» ενώνουν τις δυνάμεις τους για την πιο λαμπερή οινική εκδήλωση της χρονιάς, συνδυάζοντας τον αυθεντικό χαρακτήρα του επώνυμου ελληνικού οίνου, στο βάθος του χρόνου και στην εξέλιξή του, με το πνεύμα και τη χαρά της προσφοράς.
Στους χριστουγεννιάτικα στολισμένους χώρους του ξενοδοχείου Electra Palace, θα παρουσιαστούν για γευστική δοκιμή στο κοινό σπάνια, ιδιαίτερα και ακριβά κρασιά από 29 οινοποιεία-μέλη της ένωσης «Οινοποιοί Βορείου Ελλάδος», συνοδευόμενα πάντα από εκλεκτά εδέσματα. Παλιές σοδειές, οίνοι σε διαφορετικά μεγέθη φιαλών, πειραματικές, ακυκλοφόρητες ή ιδιαίτερα περιορισμένης κυκλοφορίας ετικέτες -ακόμη και κάποιες που δεν διατίθενται στην αγορά- είναι μερικές μόνο από τις επιλογές που θα έχει το κοινό την ευκαιρία να δοκιμάσει.
Ευχάριστες συζητήσεις, χαμόγελα, εορταστική μουσική, κεράσματα και εξαιρετικό ποιοτικό κρασί και αποστάγματα με θέα την χριστουγεννιάτικη Πλατεία Αριστοτέλους, είναι το αποτέλεσμα αυτής της έμπνευσης των «Οινοποιών Βορείου Ελλάδος», όπου όλα τα έσοδα των εισιτηρίων διατίθενται για φιλανθρωπικό σκοπό. Το ίδρυμα που έχει επιλεγεί από την Ένωσή μας για την φετινή χρονιά είναι το Σώμα Φίλων ΑμεΑ «Δράση για το Κάτι Άλλο».
Η εκδήλωση «ΒορΟινά των Χριστουγέννων» πραγματοποιείται από την ένωση «Οινοποιοί Βορείου Ελλάδος» από το 2016, αποκλειστικά για φιλανθρωπικό σκοπό.
Ένα ποτήρι κρασί σε συνδυασμό με το πνεύμα της αγάπης, αποτελούν την ιδανική έναρξη για την Χριστουγεννιάτικη περίοδο.
Σας περιμένουμε!
Οι “Οινοποιοί Βορείου Ελλάδος” από τους “Δρόμους του Κρασιού της Βορείου Ελλάδος” που θα συμμετέχουν:
Από τη Διαδρομή του Κρασιού των θεών του Ολύμπου

Κτήμα Κατσαρού – Κρανιά Ολύμπου
Οινοποιείο Kitrvs – Πύδνα Πιερίας

Από τη Διαδρομή της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Άλφα – Αμύνταιον Φλώρινας

Από τη Διαδρομή του Κρασιού της Νάουσας

Κτήμα Αργυράκη – Τριπόταμος
Μπουτάρη – Στενήμαχος
Κτήμα Φουντή – Νέα Στράντζα
Κτήμα Κυρ-Γιάννη – Γιαννακοχώρι
Αργατία – Ροδοχώρι
Οινοποιείο Τασιώνα – Ράμνιστα Γιαννακοχωρίου
Βαένι Νάουσα – Επισκοπή

Από τη Διαδρομή του Κρασιού Πέλλας-Γουμένισσας

3 Γενιές – Πιπεριά – Αριδαία Πέλλας
Κτήμα Ζην Ηδέως – Λουτράκι Αλμωπίας, Πέλλα
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Domaine Florian – Τρίλοφος
Κτήμα Γεροβασιλείου – Επανομή

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Akrathos Newlands Winery – Μεγάλη Παναγιά, Ορεινή Χαλκιδική

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Αμπελόεις – Φωλιά Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Estates Costa Lazaridi – Αδριανή Δράμας
Κτήμα Παυλίδη – Κοκκινόγεια Δράμας
Oenops Wines – Προσοτσάνη Δράμας
Το Κτήμα τ’ Αποστόλη – Άμπελοι Σερρών

Δείτε τη λίστα με τα κρασιά που θα συμμετέχουν στην εκδήλωση εδώ
Τα ΒορΟινά των Χριστουγέννων

Δευτέρα 8 Δεκεμβρίου 2025
Ώρες 18:00-22:00
Ξενοδοχείο Electra Palace
Πλατεία Αριστοτέλους, Θεσσαλονίκη
Κόστος εισιτηρίου: 15€ (για το Σώμα Φίλων ΑμεΑ «Δράση για το Κάτι Άλλο»)

*** Κρατήσεις εισιτηρίων μέσω Viva/More https://www.more.com/gr-el/tickets/happenings/voroina-ton-xristougennon-2025 και στη γραμματεία της εκδήλωσης ***
Ευχαριστούμε θερμά για την ευγενική υποστήριξη τους συνοδοιπόρους μας στην κίνηση της αγάπης:
το ξενοδοχείο Electra Palace Thessaloniki, τη «Δ. Μασούτης ΑΕ» και τη Nestlé.
Για περισσότερες πληροφορίες σχετικά με την ένωση «Οινοποιοί Βορείου Ελλάδος», τα μέλη και τις δράσεις της, παρακαλούμε επισκεφθείτε επισκεφτείτε την ιστοσελίδα www.winemakersofnorthgreece.gr.

ΒορΟινά στην Αθήνα 2026
2026-02-02 12:00 - 20:00 | Ωδείο Αθηνών
ΒορΟινα στην Αθηνα 2026

Για ακόμα μια χρονιά, οι «Οινοποιοί Βορείου Ελλάδος» ταξιδεύουν στην Αθήνα για την αγαπημένη οινική εκδήλωση ΒορΟινά και προσκαλούν το οινόφιλο κοινό σε μοναδικές γευστικές δοκιμές με εκλεκτά κρασιά και αποστάγματα.
Τη Δευτέρα 2 Φεβρουαρίου 2026 στην αίθουσα Φουαγιέ Τεχνών του Ωδείου Αθηνών, καταναλωτές φίλες και φίλοι του ποιοτικού επώνυμου Ελληνικού κρασιού καθώς και επαγγελματίες από το χώρο της εστίασης και του εμπορίου οίνου, θα έχουν την ευκαιρία να γνωρίσουν από κοντά τον πλούτο του βορειοελλαδίτικου αμπελοοινικού πολιτισμού.
Από τα τραπέζια των Οινοποιών στα ποτήρια σας, όλες οι εκφράσεις των λευκών, οι αποχρώσεις των ροζέ και συναρπαστικά, φρέσκα και παλαιωμένα ερυθρά, ήρεμα, αφρώδη, ξηρά, ημίξηρα, ημίγλυκα και γλυκά, μονοποικιλιακά ή σε χαρμάνια, έως και εντυπωσιακά αμπελοοινικά αποστάγματα -ακόμη και μακρόχρονης παλαίωσης.
Η έκθεση προφέρει τη δυνατότητα στο κοινό που θα την επισκεφθεί να δοκιμάσει, να γνωρίσει και κυρίως να απολαύσει όλα τα στυλ κρασιών καθώς και κατηγορίες ΠΟΠ και ΠΓΕ της Βόρειας Ελλάδας από κορυφαίες και ιδιαίτερα δημοφιλείς οινοποιίες.
Φυσικά με το ειδικό ποτήρι οινογευσίας που θα λάβει στην είσοδο της εκδήλωσης και θα μπορεί να κρατήσει ως ενθύμιο.
Σύμφωνα με το προφίλ των ΒορΟινών, τα 31 τραπέζια των Οινοποιών που συμμετέχουν, ακολουθούν τις 8 διαδρομές του κρασιού στους “Δρόμους του Κρασιού της Βορείου Ελλάδος”, ώστε οι επισκέπτες/τριες να έχουν τη δυνατότητα να δοκιμάζουν και να αξιολογούν τις τοπικές ποικιλίες και τα οινικά στυλ από τα διαφορετικά terroirs του βορειοελλαδίτικου αμπελώνα:
Από τη Διαδρομή του Κρασιού των θεών του Ολύμπου

Οινοποιείο Kitrvs – Πύδνα Πιερίας

Από τη Διαδρομή του Κρασιού της Ηπείρου

Zoinos Winery – Ζίτσα, Ιωάννινα
Κατώγι Αβέρωφ – Μέτσοβο, Ιωάννινα

Από τη Διαδρομή του Κρασιού των Λιμνών

Αμπελώνας Καμκούτη – Βελβεντό Κοζάνης
Κτήμα Βογιατζή – Βελβεντό Κοζάνης
Κτήμα Πάντου – Υδρούσα Φλώρινας
Κτήμα Άλφα – Αμύνταιον Φλώρινας
Αμπελώνες Άμοινος- Αμύνταιον Φλώρινας
Κτήμα Κυρ Γιάννη – Άγιος Παντελεήμων Αμυνταίου

Από τη Διαδρομή του Κρασιού Πέλλας-Γουμένισσας

Οινοποιείο 3 Γενιές – Πιπεριά, Αριδαία Πέλλας
Μικρό Κτήμα Τίτου – Δύο Ποτάμια, Παιονία, Γουμένισσα

Από τη Διαδρομή του Κρασιού της Νάουσας

Κτήμα Ταραλάς – Πατρίδα
Κτήμα Αργυράκη – Τρίλοφος
Μπουτάρη – Στενήμαχος
Klonas Boutique Winery- Παλιοκαλιάς
Ευστρατία Ταζογλίδου – Νάουσα
Κτήμα Φουντή – Νέα Στράντζα
Κτήμα Κυρ-Γιάννη – Γιαννακοχώρι
Αργατία – Ροδοχώρι
Κτήμα Χρυσοχόου – Στράντζα
Οινοποιείο Τασιώνα – Ράμνιστα Γιαννακοχωρίου
Βαένι Νάουσα – Επισκοπή

Από τη Διαδρομή του Κρασιού της Θεσσαλονίκης

Οινοποιείο Κεχρής – Καλοχώρι
Κτήμα Γεροβασιλείου – Επανομή

Από τη Διαδρομή του Κρασιού της Χαλκιδικής

Κτήμα Πόρτο Καρράς – Νέος Μαρμαράς, Σιθωνία
Akrathos Newlands Winery, Μεγάλη Παναγία

Από τη Διαδρομή του Κρασιού του Διονύσου

Κτήμα Βιβλία Χώρα – Κοκκινοχώρι Καβάλας
Κτήμα Τέχνη Οίνου – Μικροχώρι Δράμας
Nico Lazaridi – Αγορά Δράμας
Estates Costa Lazaridi – Αδριανή Δράμας
Κτήμα Παυλίδη – Κοκκινόγεια Δράμας
Oenops Wines – Προσοτσάνη Δράμας
Το Κτήμα τ’ Αποστόλη – Άμπελοι Σερρών

H έκθεση πλαισιώνεται επίσης από ένα πλούσιο και ιδιαίτερα ενδιαφέρον πρόγραμμα παράλληλων προτάσεων στην αίθουσα Νέα Σκηνή, το οποίο περιλαμβάνει:

13:00 – 15:00 Ημερίδα «Η οινοπαραγωγή σε ένα περιβάλλον που μεταβάλλεται: Σύγχρονες επιστημονικές και κοινωνικές προσεγγίσεις»
16:00 – 17:30 Masterclass «Sparkling North! Η δυναμική της Βόρειας Ελλάδας στα αφρώδη κρασιά»
18:30 – 20:00 Masterclass «Όλα σε μία Syrah! Βόρεια Ελλάδα, μια ποικιλία και αμέτρητες εκφράσεις»

Για περισσότερες πληροφορίες δείτε εδώ
Kόστος εισόδου
Το εισιτήριο για την είσοδο των επισκεπτών/τριών στα ΒορΟινά διατίθεται:

μέσω της πλατφόρμας Viva/More, με δυνατότητα για αγορά σε όλη τη διάρκεια της διοργάνωσής της, μέχρι και την ημέρα της εκδήλωσης (02/02/25) στις 19:30, στον σύνδεσμο: https://www.more.com/gr-el/tickets/happenings/voroina-stin-athina-2026
Η τιμή της προπώλησης του εισιτηρίου έως την έναρξη της εκδήλωσης είναι 12€, ενώ για φοιτητές 8€ (με την επίδειξη της φοιτητικής τους ταυτότητας).
στη γραμματεία, στην είσοδο της εκδήλωσης, στο Ωδείο Αθηνών, με ωράριο 11:30-19:30 και κόστος 15€, ενώ για φοιτητές 10€ (με την επίδειξη της φοιτητικής ταυτότητας).

Στην τιμή του εισιτηρίου συμπεριλαμβάνεται το ειδικό ποτήρι γευσιγνωσίας κρασιού – δώρο.
Η είσοδος είναι δωρεάν για επαγγελματίες από το χώρο της εστίασης και εμπορίου οίνου, καθώς και για δημοσιογράφους (με την ένδειξη της επαγγελματικής κάρτας / συμπλήρωση στοιχείων), όπου θα λάβουν από τη γραμματεία το διακριτικό lanyard της ιδιότητας τους.
Τα “ΒορΟινά” διοργανώνονται από το γραφείο της ένωσης “Οινοποιοί Βορείου Ελλάδος”, για τη συμμετοχή των μελών της αποκλειστικά.
Πληροφορίες για την ένωση “Οινοποιοί Βορείου Ελλάδος” (ΕΝΟΑΒΕ), το προφίλ, τους στόχους, τα μέλη και τις δράσεις της (εκδηλώσεις, οινοτουρισμός, εκπαιδευτικά σεμινάρια, το “The Wine Hub” κ.ά.), μπορείτε να βρείτε, εδώ στην ιστοσελίδα www.winemakersofnorthgreece.gr όπως και στις σελίδες winemakersofnorthgreece, στο facebook και στο instagram.

Ημερίδα "Η οινοπαραγωγή σε ένα περιβάλλον που μεταβάλλεται: Σύγχρονες επιστημονικές και κοινωνικές προσεγγίσεις"
2026-02-02 13:00 - 15:00 | Ωδείο Αθηνών
Ημεριδα
“Η οινοπαραγωγή σε ένα περιβάλλον που μεταβάλλεται: Σύγχρονες επιστημονικές και κοινωνικές προσεγγίσεις”

Οι περιβαλλοντικές και κοινωνικές εξελίξεις της σύγχρονης εποχής καθιστούν αναγκαία την έρευνα στον οινικό κλάδο είτε σε επίπεδο παραγωγής, είτε σε επίπεδο υποδομών και γεωγραφικής τοποθεσίας.
Η επιστημονική ημερίδα «Η οινοπαραγωγή σε ένα περιβάλλον που μεταβάλλεται: Σύγχρονες επιστημονικές και κοινωνικές προσεγγίσεις» σε συνεργασία με τον καθηγητή Γ. Κοτσερίδη και το Εργαστήριο Οινολογίας και Αλκοολούχων Ποτών του Γεωπονικού Πανεπιστημίου Αθηνών, έρχεται να αναδείξει σημαντικές έρευνες και μελέτες γύρω από την αμπελουργία και την οινοποιία.
Συγκεκριμένα, θα γίνει αναφορά σε καινοτόμες αμπελουργικές τεχνικές και οινοποιητικές στρατηγικές που βοηθούν στην βελτίωση των σταφυλιών και του παραγομένου οίνου και στην ενίσχυση των ιδιαίτερων χαρακτηριστικών κάθε ποικιλίας, την έκφραση της τυπικότητας τους και της ποιότητας των οίνων που φέρουν γεωγραφικές ενδείξεις.
Θα παρουσιαστούν επίσης, τα οργανοληπτικά και χημικά χαρακτηριστικά που διαμορφώνουν το άρωμα οίνων από γηγενείς ποικιλίες, ενώ θα εστιάσουμε συγκεκριμένα στο πολυδυναμικό Ξινόμαυρο και στα τυπικά αρώματα που θα μπορούσαν να αποτελούν έκφραση του terroir της κάθε ζώνης που καλλιεργείται.
Τέλος, θα δοθεί έμφαση στη σημασία της αρχιτεκτονικής των οινοποιείων καθώς τα κτίρια δεν λειτουργούν μόνο ως υποδομές παραγωγής. Μέσα από την τοποθέτησή τους, τον σχεδιασμό και την υλικότητα, μπορούν να λειτουργήσουν ως πυκνωτές μετασχηματισμού της υπαίθρου, αλλάζοντας τη μορφή του τοπίου και λειτουργώντας ως σημεία αναφοράς, δηλαδή ως νέα γεωγραφικά στοιχεία. Η συγκεκριμένη εισήγηση θα πραγματοποιηθεί από τον κ. Ανδρέα Νικολοβγένη, Αρχιτέκτονα και Επίκουρο Καθηγητή Αρχιτεκτονικού και Αστικού Σχεδιασμού Πανεπιστημίου Ιωαννίνων.
Η ημερίδα απευθύνεται σε οινοποιούς, καταναλωτές και επαγγελματίες του κλάδου καθώς και στην πανεπιστημιακή κοινότητα της Αθήνας και πραγματοποιείται στο πλαίσιο της εκδήλωσης οινογνωσίας-οινογευσίας «ΒορΟινά στη Αθήνα 2026″ της ένωσης “Οινοποιoί Βορείου Ελλάδος”.

Δευτέρα 2 Φεβρουαρίου
Ωδείο Αθηνών, Αίθουσα Νέα Σκηνή
Ωράριο: 13:00-15:00

*Η είσοδος είναι ελεύθερη, με την επίδειξη του εισιτηρίου από τα “ΒορΟινά στην Αθήνα 2026”
** Προπώληση Εισιτηρίων μέσω More/Viva “ΒορΟινά στην Αθήνα 2026”: https://www.more.com/gr-el/tickets/happenings/voroina-stin-athina-2026
*** Περισσότερες Πληροφορίες για την κεντρική εκδήλωση: https://winemakersofnorthgreece.gr/event/voroina-stin-athina-2026/

Masterclass «Sparkling North! Η δυναμική της Βόρειας Ελλάδας στα αφρώδη κρασιά»
2026-02-02 16:00 - 17:30 | Ωδείο Αθηνών
Masterclass
«Sparkling North! Η δυναμική της Βόρειας Ελλάδας στα αφρώδη κρασιά»

Μπορεί ένα αφρώδες από την Μακεδονία και την Ήπειρο να ανταγωνιστεί τα αντίστοιχα δημοφιλή αφρώδη από τον διεθνή αμπελώνα;
Το masterclass “Sparkling North! Η δυναμική της Βόρειας Ελλάδας στα αφρώδη κρασιά” θα δώσει την απάντηση, με χαρακτηριστικά παραδείγματα 9 οίνων από τα μέλη της Ένωσης “Οινοποιοί Βορείου Ελλάδος”, τα οποία θα διατεθούν για γευσιγνωσία.
Με την καθοδήγηση του Γιώργου Ζερβογιάννη, καλύτερου Έλληνα Sommelier 2024, θα ανακαλύψουμε την δυναμική των αφρωδών κρασιών από τη Βόρεια Ελλάδα και θα μάθουμε για τις διαφορετικές ποικιλίες αλλά και τους τρόπους οινοποίησης που ακολουθούνται.
Δευτέρα 2 Φεβρουαρίου 2026
Ωράριο: 16:00 – 17:30
Ωδείο Αθηνών, αίθουσα Νέα Σκηνή
Τιμή εισιτηρίου: 30€/άτομο (συμπεριλαμβάνεται το γενικό εισιτήριο των ΒορΟινών)
Απαραίτητη η δήλωση συμμετοχής: https://forms.gle/58QyVL1yqQbhKwL47
*Το masterclass αποτελεί μέρος του παράλληλου προγράμματος της εκδήλωσης “ΒορΟινά στη Αθήνα” της ένωσης “Οινοποιοί Βορείου Ελλάδος”.
Περισσότερες πληροφορίες για την κεντρική εκδήλωση και τα οινοποιεία – μέλη που συμμετέχουν μπορείτε να δείτε εδώ

Masterclass «Όλα σε μία Syrah! Βόρεια Ελλάδα, μια ποικιλία και αμέτρητες εκφράσεις»
2026-02-02 18:30 - 20:00 | Ωδείο Αθηνών
Masterclass
«Όλα σε μία Syrah! Βόρεια Ελλάδα, μια ποικιλία και αμέτρητες εκφράσεις»

Ένα ξεχωριστό masterclass αφιερωμένο σε μια και μόνο ποικιλία που έχει κερδίσει την καρδιά του οινόφιλου κοινού παγκοσμίως.
Ελάτε να μάθουμε τα πάντα γύρω από τη διεθνή ποικιλία Syrah και τις διαφορετικές εκδοχές και στυλ που μπορεί να προσφέρει, εστιάζοντας φυσικά στην προσαρμογή της στα εδάφη της Βόρειας Ελλάδας.
Σε 3 διαφορετικά flights με συνολικά 12 ετικέτες , ο Γιώργος Ζερβογιάννης, καλύτερος Έλληνας Sommelier 2024, θα μας παρουσιάσει ροζέ και ερυθρά, μονοποικιλιακά ή blend Syrah κρασιά του βορειοελλαδίτικου αμπελώνα.
Μέσα από τις οινικές τους δημιουργίες, οι “Οινοποιοί Βορείου Ελλάδος” μοιράζονται την ιστορία και το όραμά τους και σας περιμένουν να τα ανακαλύψετε!
Δευτέρα 2 Φεβρουαρίου 2026
Ωράριο: 18:30 – 20:00
Ωδείο Αθηνών, αίθουσα Νέα Σκηνή
Τιμή εισιτηρίου: 30€/άτομο (συμπεριλαμβάνεται το γενικό εισιτήριο των ΒορΟινών)
Απαραίτητη η δήλωση συμμετοχής: https://forms.gle/ipZdQjcrH29tq6NP6
*Το masterclass αποτελεί μέρος του παράλληλου προγράμματος της εκδήλωσης “ΒορΟινά στη Αθήνα” της ένωσης “Οινοποιοί Βορείου Ελλάδος”.
Περισσότερες πληροφορίες για την κεντρική εκδήλωση και τα οινοποιεία – μέλη που συμμετέχουν μπορείτε να δείτε εδώ

Ανοιχτες Πορτες 2026
2026-05-23 11:00 - 2026-05-24 19:00 | Δρόμοι του Κρασιού της Βορείου Ελλάδος
Η μεγάλη γιορτή του οινοτουρισμού στη Βόρεια Ελλάδα!
Οι Οινοποιοί Βορείου Ελλάδος γιορτάζουν την άνοιξη και προσκαλούν τους φίλους και τις φίλες του επώνυμου ελληνικού κρασιού στις «Ανοιχτές Πόρτες 2026», σε ένα διήμερο γεμάτο αγαπημένους οίνους, οινικές ανακαλύψεις και αυθεντική φιλοξενία.
Το Σάββατο 23 και την Κυριακή 24 Μαΐου, τα επισκέψιμα οινοποιεία του οινοτουριστικού δικτύου «Δρόμοι του Κρασιού της Βορείου Ελλάδος», ανοίγουν τις πόρτες τους για το κοινό.
Οι επισκέπτες θα έχουν την ευκαιρία να απολαύσουν ξεναγήσεις και γευστικές δοκιμές, καθώς και ένα πλούσιο παράλληλο πρόγραμμα με ποικίλες δράσεις και εκδηλώσεις, όπως μουσικές εκδηλώσεις, masterclasses, οινο -πεζοπορίες, δημιουργική απασχόληση παιδιών, διαγωνισμό φωτογραφίας, κλήρωση κρασιών-δώρων και πολλά ακόμη.
Χαράξτε τη δική σας οινική διαδρομή ανάμεσα στα 28 οινοποιεία των 8 διαδρομών του οινοτουριστικού δικτύου «Δρόμοι του Κρασιού της Βορείου Ελλάδος», απολαμβάνοντας την ομορφιά του βορειοελλαδίτικου αμπελώνα την άνοιξη και αξέχαστες οινικές εμπειρίες.
Πιο συγκεκριμένα, το σαββατοκύριακο 23 & 24 Μαΐου, θα έχουν ΑΝΟΙΧΤΕΣ ΠΟΡΤΕΣ τα παρακάτω οινοποιεία:
Στη Διαδρομή του Κρασιού του Ολύμπου
•Κτήμα Κατσαρού στην Κρανιά Ολύμπου
* Ωράριο Λειτουργίας 12:00-18:00
Στη Διαδρομή του Κρασιού της Ηπείρου
• Zoinos Winery στη Ζίτσα
Στη Διαδρομή του Κρασιού των Λιμνών
• Αμπελώνας Καμκούτη στο Βελβεντό Κοζάνης
• Κτήμα Βογιατζή στο Βελβεντό Κοζάνης
• Κτήμα Στεργίου στη Μεταμόρφωση Καστοριάς
• Κτήμα Άλφα στο Αμύνταιον
• Κτήμα Κυρ-Γιάννη στον Άγιο Παντελεήμονα Αμυνταίου
Στη Διαδρομή του Κρασιού Πέλλας-Γουμένισσας
• Κτήμα Ζην Ηδέως στους Νερόμυλους Αλμωπίας, Πέλλα
* Ωράριο Λειτουργίας 12:00-20:00
• 3 Γενιές – Οικογένεια Θωμαΐδη στην Πιπεριά Αριδαίας, Πέλλα
• Μικρό Κτήμα Τίτου στη θέση Δύο Ποτάμια στην Παιονία, Γουμένισσα
Στη Διαδρομή του Κρασιού της Νάουσας
• Βαένι Νάουσα στην Επισκοπή
* Ωράριο Λειτουργίας 11:00-17:00
• Οινοποιείο Τασιώνα στη Ράμνιστα Γιαννακοχωρίου
• Κτήμα Κυρ-Γιάννη στο Γιαννακοχώρι (Ανοιχτά μόνο Κυριακή 24/5)
• Κτήμα Φουντή στη Νέα Στράντζα (Ανοιχτά μόνο Κυριακή 24/5)
• Boutari στη Στενήμαχο
• Klonas Boutique Winery στον Παλιοκαλιά
Στη Διαδρομή του Κρασιού της Θεσσαλονίκης
• Οινοποιείο Κεχρής στο Καλοχώρι
• Κτήμα Φλόριαν στον Τρίλοφο
* Ωράριο Λειτουργίας 11:00-18:00
• Κτήμα Γεροβασιλείου στην Επανομή
* Ωράριο Λειτουργίας 11:00-18:00
Στη Διαδρομή του Κρασιού της Χαλκιδικής
• Κτήμα Πόρτο Καρράς στη Σιθωνία
* Ωράριο Λειτουργίας 11:00-18:00
• Akrathos Newlands Winery στη Μεγάλη Παναγία
* Ωράριο Λειτουργίας 11:00-18:00
Στη Διαδρομή του Κρασιού του Διονύσου
• Κτήμα βιβλία Χώρα στο Κοκκινοχώρι Καβάλας
• Κτήμα Τέχνη Οίνου στο Μικροχώρι Δράμας
• Nico Lazaridi στην Αγορά Δράμας
• Estates Costa Lazaridi στην Αδριανή Δράμας
• Κτήμα Παυλίδη στα Κοκκινόγεια Δράμας
• Oenops Wines στην Προσοτσάνη Δράμας
• Το Κτήμα τ’ Αποστόλη στην Άμπελοι Σερρών
Το γενικό προτεινόμενο ωράριο στα οινοποιεία είναι 11:00-19:00, εκτός από εξαιρέσεις που αναφέρονται ξεχωριστά.
Η είσοδος είναι δωρεάν!
Κοινές δράσεις στα οινοποιεία των «Δρόμων του Κρασιού της Βορείου Ελλάδος»:

Διαγωνισμός φωτογραφίας με τίτλο «Πιάσε τον Μάη στο ποτήρι» και έπαθλο από 3 φιάλες κρασί στους 5 πρώτους νικητές/νικήτριες των οποίων η/οι φωτογραφία/ες τους θα ξεχωρίσει. Οι συμμετέχοντες καλούνται να φωτογραφίσουν και να δημοσιεύσουν υλικό στο instagram ή/και στο facebook από την επίσκεψή τους σε οινοποιεία στους Δρόμους του Κρασιού της Βορείου Ελλάδος.
Κλήρωση δώρων-κρασιών «28 οινοποιεία, 28 τυχεροί»! Το κοινό που θα επισκεφθεί τα οινοποιεία των Δρόμων του Κρασιού της Βορείου Ελλάδος θα έχει τη δυνατότητα να συμμετέχει σε κλήρωση δώρων 28 φιαλών κρασιού, με τη συμπλήρωση ειδικού δελτίου συμμετοχής (ή QR Code στην επίσημη αφίσα της δράσης) που θα βρει στα οινοποιεία (από 1 φιάλη σε 28 τυχερούς/τυχερές)!

Η οινοτουριστική εκδήλωση «Ανοιχτές Πόρτες» πραγματοποιήθηκε για πρώτη φορά το 2004 στους «Δρόμους του Κρασιού της Βορείου Ελλάδος» ενώ από το 2010 αποτελεί πανελλαδική οινική γιορτή με τη συμμετοχή των επισκέψιμων οινοποιείων των «Δρόμων του Κρασιού της Ελλάδας».
Για περισσότερες πληροφορίες, τις εκδηλώσεις και τις προτάσεις των οινοποιείων, τις οδηγίες για το διαγωνισμό φωτογραφίας, την κλήρωση δώρων και πολλά ακόμη, παρακαλούμε το κοινό να επισκέπτεται τους λογαριασμούς κοινωνικής μας δικτύωσης, winemakersofnorthgreece στο Facebook και Instagram, όπου ανανεώνονται συνεχώς.
